CG: Raste podrška za NATO\nNacionalni koordinator za NATO u Vladi CG Nebojša Kaluđerović rekao je da je podrška javnog mnjenja za članstvo u Alijansi u poslednjoj godini porasla za čak 15 odsto\nKaluđerović je to rekao na radnom doručku sa novinarima koji je organizovao Komunikacioni tim Savjeta za članstvo u NATO.\nIako je kazao da podrška javnog mnjenja nije formalni uslov za članstvo u NATO i da je u nekim državama koje su članice Alijanse, poput Mađarske, u ovoj fazi integracija bila i na nižem nivou od one u Crnoj Gori, Kaluđerović se pohvalio.\n"Sa nekih 30, 31 odsto podrška je porasla na 43 do 46 odsto. Nova komunikaciona strategija očigledno je dala rezultate."\nOn je ocijenio da u procesu NATO integracija još uvijek postoje predrasude i nerazumijevanja. Međutim, očigledno je da, a to pokazuju i rezultati istraživanja javnog mjenja, raste prepoznatljivost da se predrasude o članstvu u NATO razbijaju, kazao je Kaluđerović. Upitan koliko je novca potrošio komunikacioni tim Savjeta za članstvo u NATO, Kaluđerović je kazao da su sve aktivnosti Savjeta finansirane novcem od norveškog granta.\n"U pitanju je cifra od 220 hiljada eura. Preciznim Norvežanima biće dostavljen izvještaj o tome kao je potrošen svaki cent", poručio je Kaluđerović.\nGovoreći o predstojećem NATO samitu u Velsu i očekivanjima da li će Crna Gora dobiti pozivnicu za NATO Kaluđerović je kazao da je optimista kada je u pitanju taj Samit.\n"Narednih dana biće ocijenjen IV MAP ciklus. Očekujem da će ocjena biti pozitivna i smatram da smo sve uradili ono što je do nas. Ipak da li će proširenje biti uvršteno u dnevni red Samita ne zavisi od nas već od spleta raznih okolnosti", rekao je Kaluđerović.\nKomentarišući aktivnosti pojedinih nevladinih organizacija koje se protive članstvu Crne Gore u NATO i koje se zalažu za neutralnost Crne Gore, Kaluđerović je kazao da je neutralnost - priča za zamagljivanje suštine, kao i da iza te priče stoje neki politički interesi.


Rukometaši Crvenke su zabeležili novi poraz u Super B ligi. Crvenčani su u 7. kolu prvenstva, na gostovanju u Loznici izgubili od domaćina Loznice sa 26:25, poluvreme 12:12. Igralo se uglavnom gol za gol, da bi u 49. Minutu Loznica stekla dva gola prednosti, povela sa 21:19 i do kraja uspela da sačuva minimalnu prednost. Najefikasniji u ekipi Crvenke bio je Šveljo sa 9 golova. Rukometaši Crvenke su poslednji na tabeli sa 3 osvojena boda, a u narednom kolu dočekuju vodeće Lavove iz Bačke Palanke.\nSivac 69 je u osmom kolu prvoligaškog rukometnog prvenstva pobedio ekipu Mladosti u Vršcu sa 31:17. Mlada ekipa domaćina ni u jednom segmentu igre nije mogla da parira kvalitetnom sastavu Sivca. Najefikasniji u redovima Sivca bio je Nenad Slavuljica koji je postigao 10 golova. Sivac 69 je prvi na tabeli sa 16 osvojenih bodova, a u narednom kolu, u derbiju jeseni, pred svojim pristalicama u Crvenki dočekuju Jabuku. Ko u tom susretu pobedi siguran je jesenji prvak Prve lige grupa sever i korak bliže Super B ligi.\nFudbaleri Hajduka su sve bliži naslovu jesenjeg prvaka u Srpskoj ligi grupa Vojvodina, jer su dva kola pre kraja jesenjeg dela lideri, sa tri boda više od drugoplasirane ekipe. Kuljani su u 15. kolu prvenstva pred svojim navijačima pobedili ekipu Železničara iz Pančeva sa 1:0, golom Miloša Miličkovića. Treba reći da je Hajduk u ovom susretu nastupio bez kažnjenih Mijića i Kojčića, te povređenog Veselinovića. Hajduk 1912 je prvi na tabeli sa 38 osvojenih bodova, a u narednom kolu ide u goste Radničkom u Zrenjanin.\nU 13. kolu prvenstva u Vojvođanskoj ligi grupa sever fudbaleri Crvenke su na svom terenu igrali nerešeno 2:2 sa Slogom iz Čonoplje. Imali su fudbaleri Crvenke vođstvo od 2:0, golovima Bulatovića i Milana Subotića, ali su u drugom poluvremenu posustali, pa su se morali zadovoljiti samo jednim bodom. Crvenka je jedanaesta na tabeli sa 15 osvojenih bodova, a u narednom kolu ide u goste Tavankutu.\nFudbaleri Rusina iz Ruskog Krstura su u 13. kolu prvenstva u Somborskoj područnoj ligi pred svojim navijačima pobedili ekipu Kulpina sa 4:1 i zadržali drugu poziciju na tabeli. Kula je prijatno iznenadila, jer je na gostovanju u Ratkovu pobedila ekipu Radničkog sa 2:1. Lipar je na svom terenu sa somborskim ŽAK-om igrao nerešeno 1:1, a jedino je naš četvrti predstavnik Polet poražen. Sivčani su u Bačkoj Palanci izgubili od Krila Krajine sa 1:0. Rusin je drugi na tabeli sa 26 bodova, Kula deveta sa 17, Lipar četrnaesti sa 9, a Polet poslednji šesnaesti sa 6 bodova. U narednom kolu na programu je opštinski derbi: u Kuli će se sastati Kula i Lipar, Polet u Sivcu dočekuje Radnički iz Ratkova, a u derbiju kola u Tovariševu će se sastati trećeplasirana Vojvodina i drugoplasirani Rusin.\nObradovali su fudbaleri Mladosti iz Kruščića, koji su u 11. kolu prvenstva u Somborskoj međuopštinskoj ligi prvi razred u Somboru pobedili OFK Šikaru sa 2:0. Mladost je deseta na tabeli sa 9 bodova, a u narednom kolu u Kruščiću dočekuje Omladinca iz Deronja.\nNovi poraz upisali su članovi Kluba malog fudbala Hajduk. Kuljani su u 7. kolu prvenstva u Futsal ligi Vojvodine pred svojim navijačima izgubili od vodeće Pčinje iz Karavukova sa 8:2. Klub malog fudbala Hajduk je poslednji na tabeli, bez osvojenog boda, a u osmom kolu prvenstva dočekuje ekipu Leteći Holanđanin iz Vrbasa.\nKuglaši Hajduka su ostvarili pobedu u 8. kolu prvenstva u Prvoj ligi Srbije – grupa Vojvodina. Kuljani su pobedili ekipu Dunava iz Bačke Palanke sa 5:3 u poenima, odnosno 3279:3230 u oborenim čunjevima. Poene za Hajduk su osvojili Branko VUksan koji je oborio 549 čunjeva, Branko Manojlović sa 533 i Marko Eraković sa 553 oborena čunja, a dva poena su Kuljani osvojili zbog većeg broja ukupno oborenih čunjeva. Kuglaši Hajduka su trenutno peti na tabeli sa 8 bodova, a u narednom kolu dočekuju vodeću Vojvodinu iz Novog Sada.\nKošarkaši Hajduka su u 7. kolu prvenstva u Prvoj Srpskoj ligi ostvarili pobedu. Pred svojim navijačima košarkaši Hajduka su pobedili ekipu Srema iz Sremske Mitrovice sa 87:84, iako su na poluvremenu gubili sa 54:39. U drugom poluvremenu košarkaši Hajduka su zaigrali bolje i na kraju uspeli da slave. Sa dve pobede i pet poraza košarkaši Hajduka su dvanaesti na tabeli, a u narednom kolu idu u goste ekipi Kris kros u Pančevo.


NLB Grupa i ove godine generalni sponzor Kopaonik biznis foruma - Advertiser Serbia\nS ovim u vezibankefinansijeKomercijalna bankakompanijeKopaonik biznis forumNLB\nIako će se ove godine po prvi put održati uz ograničen broj učesnika u sali, besplatan onlajn prenos i u nešto drugačijoj formi, suština ovog događaja ostaje ista – razmena mišljenja, ideja i rešenja za najaktuelnije regionalne ekonomske, političke i socijalne temei izazove.\n„Pandemija COVID-19 je zdravstveni, ekonomski i socijalni globalni fenomen bez presedana. Njene posledice su sistemske i stoga zahtevaju sistemska rešenja, koja možemo da obezbedimo samo udruživanjem kapaciteta vladinog, nevladinog, privrednog, finansijskog i svih drugih podsistema u društvu. Zbog toga u ovoj izazovnoj godini ostajemo posvećeni događaju, koji predstavlja platformu za povezivanje predstavnika ključnih aktera daljeg razvojanašeg regiona“, istakao je Blaž Brodnjak, predsednik Uprave NLB Grupe i učesnik panela „Kako će izgledati post-covid finansijski sistem: Bankarska industrija 4.0.\nArčibald Kremser član Uprave NLB Grupe, predsednik Upravnog odbora Komercijalne banke\nArčibald Kremser, član Uprave NLB Grupe, predsednik Upravnog odbora Komercijalne banke i panelista na temu Bankarski sektor –uticaj Covida-19 i perspektiva naveo je da je sa sedištem i isključivim strateškim fokusom poslovanja u Jugoistočnoj Evropi, NLB Grupa posebno motivisana da podrži otvaranje dijaloga o stanju i mogućnostima za razvoj područja, koje je poslovno okruženje NLB Grupe i dom za njene zaposlene i klijente.\nVlastimir Vuković, predsednik Izvršnog odbora Komercijalne banke, članice NLB Grupe\n„Sa 10 članica u šest zemalja u kojima živi više od 17 miliona ljudi, NLB Grupa ima sistemsku ulogu, a samim tim i veliku odgovornost na tržištima na kojima posluje. Kopaonik biznis forum za nas je prilika da ljudima iz ključnih sektora, ali i najširoj javnosti predstavimo rešenja kojima ćemo podržati ekonomski oporavak i održivu budućnost regiona“, zaključio je Vlastimir Vuković, predsednik Izvršnog odbora Komercijalne banke, članice NLB Grupe i učesnik panela „Uticaj industrije 4.0 na nova pravila ekonomije: Šta bi Srbija trebalo da uradi kako bi novu realnost transformisala u bolju realnost.“


"Egipat efikasan partner, pomogao prekidu sukoba u Gazi"\nSvet Autor:Beta26. maj. 202117:47\nDržavni sekretar SAD Entoni Blinken označio je danas Egipat "pravim i efikasnim partnerom", koji je pomogao da se okonča rat u pojasu Gaze i koji pomaže da se izgradi nešto pozitivno.\nBlinken: Nadamo se da imamo istinsku deeskalaciju u Gazi\nBlinken je to rekao u Kairu, posle skoro dvočasovnog sastanka sa predsednikom Egipta Abdelom Fatahom el Sisijem. Blinken je u Kairu u okviru posete Bliskom istoku u cilju konsolidacije prekida vatre u ratu između Izraela i palestinskih ekstremističkih organizacija u Gazi.\nEl Sisi je prošle nedelje razgovarao sa predsednikom SAD Džozefom Bajdenom, pre nego što je u petak prošle nedelje proglašen prekid vatre u ratu koji je trajao 11 dana.\n„Mislim da obojica verujemo da Palestinci i Izraelci zaslužuju jednako da žive bezbedno i da uživaju jednake mere slobode, mogućnosti i dostojanstva“, rekao je prvi diplomata SAD pre nego što je otputovao za Jordan.\nOn je prethodno bio u Izraelu gde je najavio da će SAD predvoditi napore da se obezbedi međunarodna podrška za ponovnu izgradnju ratom teško razorene Gaze, ali je obećao da neće dozvoliti da pomoć dospe u ruke Hamasa, koji ne priznaje pravo jevrejske države na postojanje.\nBlinken je umesto toga pokušao da podrži rivala Hamasa, međunarodno priznatu Palestinsku upravu predsednika Mahmuda Abasa, vođe umerenijeg Fataha.\nEgipat i Jordan su ključni saveznici SAD i sklopili su mirovne sporazume s Izraelom, te su često bili posrednici između te zemlje i Palestinaca.\nKairo održava veze s Hamasom, ali takođe drži pojas Gaze pod blokadom zajedno s Izraelom, u cilju da se spreči naoružavanje te islamske ekstremističke organizacije.


VIŠKOVIĆ U "ALUMINI": Došao sam da dam podršku, institucije RS stoje iza ovog kolektiva - Opcija\nVIŠKOVIĆ U “ALUMINI”: Došao sam da dam podršku, institucije RS stoje iza ovog kolektiva\n20-09-2019 Biznis, Pocetna, Privreda\n“Ove godine očekujemo više od 350 miliona KM obrtnih sredstava u `Alumini`”, rekao je Višković novinarima u Zvorniku i dodao da nema mnogo kompanija tog renomea, ne samo u Republici Srpskoj, nego možda i u okruženju.\nOn je podsjetio da je “Alumina” prije šest godina imala oko 200.000 tona proizvodnje metalurške glinice čija je cijena ispod proizvodne na svjetskom tržištu, dodajući da ove fabrike sa 1.550 zaposlenih danas ne bi bilo da je ostala na toj proizvodnji.\n“Inženjeri `Alumine` razvijaju nove proizvode, čime se smanjuje tržišni udio metalurške glinice, a povećava udio nemetalurških proizvoda”, pojasnio je Višković i naglasio da je cilj da se u kompaniji “Alumina” radi što veći stepen finalizacije, čime se dobija skuplji proizvod, veća zarada i veći benefiti za Republiku Srpsku.\nPremijer Srpske rekao je da je došao u “Aluminu” da podrži menadžment kompanije, novi Upravni odbor i da pošalje podršku zaposlenima i strateškim partnerima da institucije Republike Srpske i dalje stoje iza ovog kolektiva.\n“U suštini, ovo je strateško preduzeće po pitanju razvoja i daljeg poboljšanja privrednog ambijenta Republike Srpske”, istakao je Višković.\n“Sa Vladom Republike Srpske imamo odličnu komunikaciju, te svaku drugu podršku”, rekao je Matić.\n“Ova poslovna godina biće u redu. Imali smo ozbiljne investicije. Svjetsko tržište je u nekoj vrsti turbulencije, ništa nije sigurno, ali i pored svih problema poslovnu godinu završićemo uspješno”, poručio je Matić.\nVišković, Matić i članovi Upravnog odbora zvorničke “Alumine” prethodno su obišli pogon za proizvodnju fino precipitiranog hidrata u izgradnji, koji se realizuje u više faza.\nIzgradnja pogona za proizvodnju fino precipitiranih hidrata počela je krajem 2016. godine i u posljednje tri godine ovo je jedna od najvažnijih investicija u kompaniji “Alumina”.\nProjekat se realizuje u više faza, a u toku je završna faza “tri B”.\nKompanija “Alumina” sa proizvodnjom fino precipitiranih hidrata od 2017. godine zakoračila je na inostrano tržište sa kapacitetom od 10.000 tona godišnje.


KIF ZB6 pisao predsjednici Evropske komisije | Privredna komora Crne Gore\nKomorski investicioni forum zapadnobalkanske šestorke, čija je članica Privredna komora Crne Gore, zatražio je od Evropske komisije da, u jeku pandemije novog koronavirusa, sve zemlje Regiona budu izuzete iz odluke o restrikciji izvoza medicinske opreme iz Evropske unije. U pismu, koje je predsjednik Upravnog odbora KIF ZB6 Marko Čadež uputio predsjednici EK Ursuli von der Leyen, apelovano je i da se evropskom inicijativom „zeleni koridori“ obuhvate ekonomije Regiona, što je za dobrobit kako EU, tako i Zapadnog Balkana.\n- Skorašnja ograničenja u pogledu izvoza zaštitne medicinske opreme iz EU, mogu imati ozbiljne posljedice za Zapadni Balkan. U svjetlu odluke Evropske komisije da od zahtjeva za izdavanje dozvola za izvoz izuzme Island, Lihtenštajn, Norvešku, Švajcarsku i Ujedinjeno Kraljevstvo, pozivamo Vas da proširite ovu odluku kako bi obuhvatili zemlje Zapadnog Balkana. Štaviše, svim zemljama Zapadnog Balkana bi takođe trebalo omogućiti da učestvuju u zajedničkoj nabavci medicinske opreme – navodi se u pismu KIF-a ZB6.\n- One se trenutno bore da nabave medicinsku opremu za svoje zaposlene i ukoliko se ovaj problem nastavi, moraće da zaustave proizvodnju. To bi bilo pogubno kako za kompanije tako i za ekonomije u kojima one posluju, ali i za EU, s obzirom da su mnoge kompanije u regionu sastavni dio lanca vrijednosti Evropske unije. Svi se slažemo da je sada više nego ikada potrebno održati lanac snabdijevanja – dodaje se.\n- Prevoz robe od primarnog značaja bi trebalo da ima prioritet u odnosu na ostalu robu koja se prevozi „zelenim trakama“. Protok saobraćaja mora biti zagarantovan non stop. Uvoz sirovina potrebnih za proizvodnju robe od primarnog značaja, a koje dobijamo iz EU, jednako je važan kao i održavanje proizvodnje naših industrija i stoga je neophodno da bude uključen u sistem prioriteta „zelenih traka“ – navodi Čadež.\nUkazao je da se naša preduzeća suočavaju sa brojnim izazovima prilikom isporuke najpotrebnije robe za svoje EU partnere. Ocjenjuje da će pristup Zapadnom Balkanu putem „zelenih traka“ sigurno imati pozitivne efekte kako za EU, tako i za zemlje ovog regiona\n- Svi se suočavamo sa krizom neviđenih razmjera. Budimo solidarniji i dozvolite da se ta solidarnost osjeti i na Zapadnom Balkanu – zaključuje se u pismu koje je uputio Komorski investicioni forum ZB6.


Damnjanović: Uskoro Uredba o urbanoj komasaciji (video) - Gradjevinarstvo.rs\nDamnjanović: Uskoro Uredba o urbanoj komasaciji (video)\n11.12.2015. | Tanjug\n- Ministarstvo građevine, saobraćaja i infrastrukture priprema Uredbu o urbanoj komasaciji (preparcelaciji) koja bi već početkom 2016. trebalo da stupi na snagu – izjavila je državni sekretar u tom ministarstvu Aleksandra Damnjanović.\n- Planiramo da razvijamo institut urbane komasacije koji je značajan instrument u upravljanju zemljištem po donošenju planske dokumentacije – rekla je Damnjanović novinarima na završnoj konferenciji projekata „Unapređivanje upravljanja zemljištem na nivou lokalnih samouprava – urbani modul“, koji sprovode GIZ i Ministarstvo građevinarstva, saobraćaja i infrastrukture.\nDamnjanović je kazala da je ministarstvo, uz veliku pomoć GIZ-a, u završnoj fazi donošenja podzakonskog akta za urbanu komasaciju. Ona je naglasila da će se urbana komasacija sprovoditi u skladu sa izmenjenim Zakonom o planiranju i izgradnji, koji je uveo mnoge novine.\n- Taj zakon je uveo, na primer, institut ranog javnog uvida kojim se omogućava da građani i javnost učestvuju u fazi koja prethodi donošenju plana i mogu da utiču na to kako će njihovo naselje ili mesto izgledati – dodala je Damnjanović.\nProjekat „Unapređivanje upravljanja zemljištem na nivou lokalnih samouprava – urbani modul“ je u proteklih šest godina u gradovima i opštinama u Srbji pružio tehničku podršku u modernizaciji upravljanja zemljištem.\nPoseban cilj projekta je bio da se ukladi sa standardima EU upravljanje gradskim zemljištem, razvoj građevinskog zemljišta i procena vrednosti nekretnina.\nDirektor projekta i vođa AMBERO tima Harald Miler je rekao da dobro sarađuju sa resornim ministarstvom, kao i da su se u 14 gradova i opština bavili različitim pitanjima, a posebno novim pristupom za razvoj građevinskog zemljišta uskladu sa propisima EU.\nUrbani modul projekta, koji je u ime GIZ-a sproveo nemački konzorcijum AMBERO-ICON, ostvario je dobre rezultate na lokalnom i nacionalnom nivou, rekao je on dodajući i da je tokom saradnje dat aktivan doprinost u izradi Zakona o planiranju i izgradnji.


ZNAČAJNO PRIZNANJE ZA MUZEJ SEMBERIJE | RTV Slobomir\nU godini svog velikog jubileja, pedesetogodišnjice postojanja, Muzej Semberije primio je juče novo priznanje za svesrdnu podršku u radu od renomirane ustanove kulture Spomen-zbirke Pavla Beljanskog iz Novog Sada, kao partner u realizaciji izložbe „Tapiserije Milice Zorić: sinteza nasleđa i modernizma“ .\nOvim priznanjem potvrđena je uspješna saradnja dvije srodne ustanove iz Republike Srpske i Srbije i dat podstrek za nove zajedničke projekte u budućnosti.\n- Saradnja sa Spomen-zbirkom Pavla Beljanskog iz Novog Sada, Muzeju Semberije je pružila novo dragocjeno iskustvo u organizovanju događaja od međunarodnog značaja, a Bijeljini je dala priliku da zahvaljujući vrijednoj kulturnoj baštini legata Rodoljuba Čolakovića i Milice Zorić stane rame uz rame sa velikim umjetničkim centrima u regionu – istakao je nakon dodjele priznanja Momčilo Koprivica, direktor Muzeja Semberije.\nIzložba tapiserija Milice Zorić u Spomen-zbirci Pavla Beljanskog održana je tokom septembra 2019. godine u Novom Sadu, kada je izloženo 28 radova nastalih od 1958. do 1971. godine. Postavka u Bijeljini je izložena u okviru 26. manifestacije „Višnjićevi dani“, kada su posjetioci imali priliku da vide deset tapiserija umjetnice koja je potvrdila svoje mjesto ne samo u nacionalnoj istoriji umjetnosti, nego i šire.


Forum slovenskih kultura će i ubuduće nastaviti saradnju sa Sankt Peterburgom. Na osnovu već potpisanih memoranduma očekuje se i partnerstvo sa Ministarstvom kulture, turizma i arhive ruske republike Komije, Ruskom državnom bibliotekom i ruskim Savezom muzičkih muzeja. Intenziviraće se i dosadašnja saradnja sa Sveruskom državnom bibliotekom strane literature Rudomino.\nNakon potpisivanja sporazuma o saradnji sa tadašnjim gradonačelnikom Sankt Peterburga u decembru 2017, na novom sastanku dr Andreje Rihter, direktorke Foruma slovenskih kultura, sa novim gradonačelnikom Sankt Peterburga Aleksandrom Beglovim, predloženo je da se saradnja nastavi i partnerstvo intenzivira. Potpisivanje ažuriranog memoranduma očekuje se u maju 2020.\nFSK je već potpisao četiri nova memoranduma o saradnji, i to: sa ministrom kulture, turizma i arhive ruske republike Komije, Sergejem Emeljanovim, Natalijom Samoljenko, zamjenicom direktora Ruske državne biblioteke, Mihailom Brizgalovim, predsjednikom ruskog Saveza muzičkih muzeja i zbirki, i Sveruskom državnom bibliotekom strane literature Rudomino, u čije je ime memorandum potpisao direktor Mihail Šepelj.


Sa Krivokapićem se nisam vidio duže od 15 dana – ProSrpski Portal\nSa Krivokapićem se nisam vidio duže od 15 dana\n“Vijesti” su objavile da je Krivokapić saopštio da ne računa na Kneževića, Andriju Mandića i Nebojšu Medojevića u njegovoj vladi.\nKnežević je informaciju da je i on bio na sastanku nazvao “brutalnom laži i podmetačinom Druge familije”.\n“Sa Zdravkom Krivokapićem se nisam vidio duže od 15 dana, niti sam imao bilo kakve razgovore na ovu temu”, rekao je Knežević.\nKnežević je naveo da se radi o netačnoj informaciji i navodi da je to “slučaj kao kad su “Vijesti” objavile da je pod Ostrogom tražio od mitropolita Amfilohija da napusti tron Svetog Petra i ode u penziju”.\n“Vijesti” nikada nisu objavile informaciju koju Knežević navodi u vezi sastanka pod Ostrogom.\ndana duže Krivokapićem nisam od sa se vidio\nFrancuzi u Podgoricu dolaze jači sa Ertela


Henri Perit: Ahtisarijev plan pretekli geopolitički dogadjaji visokog nivoa\nProfesor prava na univerzitetu “ Čikago - Kent ” u Čikagu, autor predstojeće knjige“ Budući status Kosova” i stručnjak za Balkan, Henri Perit u razgovoru sa kolegom Brankom Mikašinovićem dao je svoju procenu Ahtisarijevog plana i geopolitičkih interesa ključnih aktera -- Srbije, Kosova, EU i Rusije.\nPerit: Plan Martija Ahtisarija je najbolji ikada sačinjen u pogledu zaštite manjina u multietničkom društvu u Evropi, odnosno Srba i drugih manjina na Kosovu. Dakle, ne postoji problem sa planom, već su ga pretekli geopolitički dogadjaji visokog nivoa, koji su onemogučili da ga prihvate UN. Kao što znate, 90 odsto Albanaca u toj pokrajini želi nezavisnost i smatra da su de fakto nezavisni od 1999. godine, nakon intervenije NATO-a. Evropska unija nastoji da ostvari i zadrži jedinstven stav i da bude efektivan medjunarodni akter po tom pitanju, suočena sa ruskom nepopustljivošću u protivljenju nezavisnoti Kosova. Sve do kraja 2006. ili početkom 2007. ruska delegacija u okviru Kontakt grupe bila je spremna da prihvati Ahtisarijev plan. Većina posmatrača smatra da predsednik Putin želi da iskoristi Kosovo da bi dokazao važnost Rusije kao sile na medjunarodnom planu, a neki smatraju da interesima Rusije najbolje odgovaraju neizvesnost i nesredjena situacija na Kosovu.\nGlas Amerike: Da li bi nezavisnost Kosova mogla da postane presedan za brojne reigone sa separatističkim tendencijama?\nPerit: Što se tiče medjunarodnog prava, Kosovo je jedinstven slučaj: nigde drugde nisu UN upravljale nekom pokrajinom, nigde drugde nije intervenisao NATO da bi sprečio protererivanje celokupnog stanovništva iz jednog regiona. Dakle, imamo situaciju koja nije slična bilo kojoj drugoj na svetu. Da li će se kosovksi slučaj koristiti kao presedan nije pravno, već političko pitanje. Bez obzira šta se desi na Kosovu, ishod će biti korišćen u budućnosti kao presedan koji će koristiti razne strane. Medjutim, istorijski gledano, u kontekstu medjunarondog prava, zemlje koje su postale nezavisne obično to ne postižu preko rezolucija Saveta bezbednosti, što je ustvari sasvim neuobičajeno. Uobičajen način, koji se preproučuje zemljama da postanu nezavisne, jeste da narod -- koji se nalazi na odredjenoj teritoriji, njome upravlja i ima de fakto kontrolu -- proglasi svoju nezavisnot, koju će zatim druge zemlje priznati. To je uobičajeni proces, a i sama Srbija je tako postala nezavisna od Otomanske imperije u 19. veku.\nGlas Amerike: Kako predvidjate dalji razvoj pregovora o budućem statusu Kosova i njegov uticaj na medjunarodne odnose na Balkanu, u Evropi i šire?\nPerit: Imate dva bazična scenarija: najverovatniji scenario je da će se pregovarčki proces pod okriljem trojke Kontakt grupe završiti početkom decembra bez postizanja sporazuma. Skupština Kosova će zatim proglasiti nezavisnost, koju će SAD priznati, što će biti propraćeno sličnom akcijom Britanije, verovatno Francuske i Nemačke i tako dalje. Na taj način će se rešiti poslednje krizno žarište na prostoru bivše Jugoslavije. Drugi scenario je da to pitanje do decembra ne bude rešeno zbog veće zaiteresovanosti medjunarodne zajednice za druga pitanja, a ne za stabilnost Balkana. Moguće je iznalaženje i drugih razloga za odugovlačenje, kao što su izbori u Rusiji, sledeći samit zemalja G-8, američki predsednički izbori, itd. Ako dodje do daljeg odlaganja, bojim se da će izbiti nasilje, koje će ovaj put biti daleko teže kontrolisati. Pa i da ne bude nasilja, ako se zadrži status kvo, imaćete perfektan recept za neuspešnu državu na Kosovu, koja će proizvesti izbeglički egzodus, terorizam i regionalnu nestabilnost. Nadam se da će odlučnost medjuanrodne zajednice preovladati uprkos teškoćama i nesporazumima, i da će odluka o budućem statusu Kosova proizvesti svetliju budućnost ne samo za kosovske Albance, već i za Srbe i za EU, koja će dokazati da je sposobna da deluje efektivno na medjunarodnoj sceni. A Srbija bi se oslobodila političkog balasta nasledjenog iz Miloševićeve ere.


Indijski TAFE pokreće proizvodnju traktora u Srbiji - Pluton Logistics\n15/04/2018 15/04/2018 marko IMT, izvoz, izvoz traktora, izvoznici, TAFE\nIndijska kompanija TAFE kupila je 2. aprila IMT kao jedini učesnik na aukciji po početnoj ceni od oko 66 miliona dinara.\nKemal Ahuđa, zamenik direktora kompanije TAFE za evropsko tržište, upravo krstari Srbijom u potrazi za bivšim i budućim kooperantima u proizvodnji traktora sa znakom IMT.\n– Upravo se vraćam iz Užica i okoline, razgovarao sam sa proizvođačima delova za trakotre koje ćemo proizvoditi u Srbiji – rekao je Ahuđa za Politiku.\nU užičkom kraju proizvodiće se kabina, koja će u celini biti srpski prozvod, od projektovanja do izrade, a samo kabina će kao deo modela IMT-539 činiti 15% njegove vrednosti, kazao je Ahuđa i dodao da će se uskoro sresti sa mogućim proizvođačima felni, filtera…\n– Nastojaćemo da što veći deo traktora bude proizveden u Srbiji. Naš cilj je da više od polovine njegove vrednosti bude proizveden ovde, kako bismo stekli mogućnost da ga bez carine izvozimo u sve zemlje sa kojima Srbija ima sporazum o slobodnoj trgovini – naveo je on.\n← “Aptiv Packard“ u Leskovcu pokreće proizvodnju električnih instalacija\nZakon o bezbednosti saobraćaja definiše licence za profesionalne vozače →


Kragujevčani donirali rekordnih 3,6 tona garderobe u “Empty Shopu” – Veliki Park\nTokom tri nedelje rada “The Empty Shopa”, jedinstvene radnje unutar šoping centra Kragujevac Plaza i centralnog mesta za prikupljanje donacija, građani Kragujevca i okoline su donirali ukupno 3.626 kilograma zimske garderobe namenjene deci i odraslima.\nOvaj rezultat predstavlja najveći uspeh “The Empty Shop” projekata u Kragujevcu do sada, sa rezultatom koji je za gotovo tonu garderobe veći u poređenju sa prošlogodišnjim. Deo garderobe je zahvaljujući naporima Crvenog Krsta Kragujevac već distribuiran, dok će ostatak takođe biti podeljen u narednom periodu porodicama i pojedincima na području Kragujevca i okoline koji nisu u situaciji da sebi priušte novu, kvalitetnu, zimsku garderobu.\nSva prikupljena garderoba je distribuirana u 25 mesnih zajednica, od kojih je velika većina (2/3) seoskog i prigradskog tipa. Zahvaljujući podršci saradnika iz Saveta mesnih kancelarija i volontera Crvenog krsta Kragujevac, sva prikupljena garderoba je razvrstana i trijaža je već obavljena u 13 sredina.\nDo sada su pomoć preuzeli članovi 132 porodice na teritoriji Kragujevca i u okolnim mestima Grbice, Selište, Šljivovac, Male Pčelice, Uglješnica, Ždraljica, Erdoglija, Pivara, Lepenica, Opornica, Čumić i Dragobraća. Ostatak prikupljene garderobe će biti podeljen u predstojećem periodu.\n“The Empty Shop” u šoping centru Kragujevac Plaza je treći po redu projekat ovog tipa i predstavlja nastavak jako uspešnih humanitarnih akcija koje su prošle godine održane u šoping centrima Promenada Novi Sad i Kragujevac Plaza tokom koje je prikupljeno ukupno 9 tona garderobe.


Glavni i odgovorni urednik KRIK-a Stevan Dojčinović oštro je kritikovao obraćanje predsednika Srbije Aleksandra Vučića iz Dubaija, u kojem “brani” vlasnika plantaže Jovanjica Predraga Koluvije, kojem se sudi zbog sumnje da je organizator kriminalne grupe koja se bavila proizvodnjom opojne droge i to nakon što je na njegovim imanju zaplenjeno skoro četiri tone marihuane.\nPredsednik koji otvoreno i javno brani osumnjičenog šefa kriminalne grupe je nešto što ostavlja bez teksta. Ni u filmovima o kriminalu toga nema jer bi takva scena bila ismejana kao neverovatna. U Srbiji, jednoj od najmafijaškijih država sveta, to je, nažalost, stvarnost.\nPredsednik koji otvoreno i javno brani osumnjicenog sefa kriminalne grupe je nesto sto ostavlja bez teksta. Ni u filmovima o kriminalu toga nema jer bi takva scena bila ismejana kao neverovatna. U Srbiji, jednoj od najmafijaskijih drzava sveta, to je na zalost stvarnost.\n— Stevan Dojcinovic (@StevanOCCRP) October 2, 2021\nIzvor: BIZLife, Twitter, Nova S\naleksandar vučić/stevan dojčinović\nIZJAVA DANA: Ovako nikada nije bilo


Struka protiv izmeštanja Starog savskog mosta\nPredstavnici stručne javnosti danas su još jednom izrazili protivljenje odluci vlasti Beograda da izmeste Stari most na Savi.\nFoto: Bojana Bačić\nStari most na Savi na treba izmeštati jer predstavlja kulturno-istorijsku znamenitost grada Beograda i praktično je poslednji sačuvani most iz Drugog svetskog rata koji je izgradila nemačka vojska, istakao je na konferenciji za novinare konzervator i restaurator Vladimir Pajić.\nOn je podsetio da je taj most izgradila nemačka vojska 1942. godine i da je njegovo rušenje 1944. godine prilikom oslobađanja Beograda sprečio učitelj Miladin Zarić.\nPrema njegovim rečima, Stari most predstavlja i deo istorijskog konteksta kompleksa logora na Starom sajmištu, jer je bio deo originalne rute kojom su vožene žrtve između tog fašističkog logora i stratišta u Jajincima.\nPajić je istakao da je apsurdno govoriti da je most ružan, kada je u pitanju kulturno-istorijski spomenik velikog značaja. On je podsetio da se u užem delu starog gradskog jezgra nalazi nekoliko zaštićenih celina, poput Kalemegdana, Savamale i Kosančićevog venca.\nSaobraćajni inženjer Dragomir Lukić odbacio je tvrdnje da je jedan od razloga za izmeštanje mosta potreba da širina luke bude 150 metara za nesmetanu plovidbu rekom, jer je po međunarodnim standardima potrebna širina od 45 metara.\nLukić je upozorio da će izmeštanje Starog mosta dodatno povećati gužve na tri preostala mosta u Beogradu i upitao zašto do sada gradske vlasti nisu pretvorile stari železnički most preko Save u pešačko-biciklistički most, što je moglo da se uradi uz mala ulaganja.\nOn smatra da je trebalo graditi tzv. tvin most – odnosno da se pored sadašnjeg mosta izgradi novi most za drumski saobraćaj, a da Stari most postane pešačko-biciklistički.\nLukić smatra da je za oko 65 miliona evra, koliko je planirno da košta izgradnja novog mosta, mogao da se izgradi novi most i da se rekonstruiše stari, a na to treba dodati i 15 miliona evra za izmeštanje konstrukcije Starog mosta. On je ukazao da su cene izgradnje novih mostova u Srbiji veće nego sličnih projekata u inostranstvu, kao i kada su u pitanju novi autoputevi.\nLukić takodje sumnja u validnost ankete na portalu gradske uprave, na osnovu koje je doneta odluka da se konstrukcija Starog mosta prenese u park Ušće.


JAVNI POZIV za sufinansiranje sredstava razvoju poduzetništva i obrta u 2015. godini – Magazin Plus\nHome/JAVNI POZIV za sufinansiranje sredstava razvoju poduzetništva i obrta u 2015. godini\nObrazac za JAVNI POZIV za sufinansiranje sredstava razvoju poduzetništva i obrta u 2015. godini\nNa osnovu strateških ciljeva Općine Visoko koji se odnose na stvaranje boljeg poslovnog ambijenta, novih investicija i otvaranja novih radnih mjesta, podsticanja samozapošljavanja i privatne inicijative Općina Visoko raspisuje\nza sufinansiranje sredstava razvoju poduzetništva i obrta u 2015. godini\nPozivaju se registrovana fizička i pravna lica – obrt i mala preduzeća iz oblasti proizvodnje obuće, tekstila, kožne konfekcije, galanterije i oblasti proizvodnje prerađevina od mesa, proizvodnje čokolade i drugih konditorskih proizvoda, prerade čaja i kafe, proizvodnje začina i drugih dodataka hrani sa sjedištem na području općine Visoko da mogu podnijeti zahtjev za sufinansiranje sredstava razvoju poduzetništva i obrta u 2015. godini.\nSredstva su namijenjena za sufinansiranje troškova nabavke novih i polovnih mašina i druge opreme i stalnih sredstava u iznosu do 30% od vrijednosti nabavke, s tim da je maksimalan iznos sufinansiranja 5.000,00 KM i uslov je da su stalna sredstva, mašine i oprema nabavljene u 2015.g. Na ovaj način Općina nastoji dati doprinos razvoju poduzetničke inicijative, povećanju održivosti preduzeća/obrta iz navedenih oblasti te povećanju kvaliteta proizvodnje. Prednost prilikom sufinansiranja imaju fizička i pravna lica koja su registrovana u 2015.godini. Pravo učešća u javnom pozivu imaju obrtnici koji obavljaju navedene djelatnosti kao osnovno zanimanje.\nZainteresovani uz prijavu na Javni poziv dostavljaju sljedeću dokumentaciju (original ili ovjerene kopije):\n2. Kratak opis budućih poslovnih aktivnosti obrtnika/privrednog društva;\n3. Rješenje o registraciji privrednog društva ili obrta;\n4. Obavještenje o razvrstavanju djelatnosti (za privredna društva);\n5. Račun za nabavku mašine ili druge opreme sa specifikacijom i dokaz o uplati istog;\n6. Uvjerenje o izmirenim javnim prihodima (uvjerenje Poreske uprave, uvjerenje Uprave za indirektno oporezivanje – ukoliko su PDV obveznici).\nPostupak po Javnom pozivu provest će općinska komisija koju će imenovati Općinska načelnica. Općinska komisija provest će vrednovanje pristiglih prijava i sačiniti rang listu.\nRok za podnošenje prijava na javni poziv je 15 dana od dana objavljivanja na web stranici općine Visoko www.visoko.gov.ba i oglasnoj ploči Općine Visoko. Prijavni obrazac može se preuzeti u prostorijama Općine Visoko na protokolu šaltera Službe za finansije, privredu i lokalni ekonomski razvoj ili na web stranici općine Visoko: www.visoko.gov.ba.\nPrijave se dostavljaju u zatvorenoj koverti sa naznakom: Prijava na Javni poziv za podnošenje zahtjeva za sufinansiranje sredstava za razvoj poduzetništva i obrta za 2015. godinu – ne otvaraj, na adresu: Općina Visoko, Ul. Alije Izetbegovića 12A, 71300 Visoko, a može se podnijeti i neposredno predajom zatvorene koverte ovlaštenom službeniku za prijem podnesaka (protokol) Službe za finansije, privredu i lokalni ekonomski razvoj Općine Visoko.\nKovo galerija: Nova kolekcija jesen/zima, novi popusti i nove cijene\nPotpisani Ugovori o podizanju zasada maline za 10 novih korisnika


Vraćanje dugova “fenjerašu” iz Vranja - Radio Sto Plus\nVraćanje dugova “fenjerašu” iz Vranja\nFudbaleri Novog Pazara dočekuju sutra Dinamo iz Vranja, u utakmici 21. kola Prve lige Srbije. Trener domaćina Mladen Dodić, koji je nekada predvodio i Vranjance, imaće na raspolaganju mnogo jači igrački kadar nego za utakmicu u Kruševcu. “Vraćaju nam se kapiten...\nFudbaleri Novog Pazara dočekuju sutra Dinamo iz Vranja, u utakmici 21. kola Prve lige Srbije.\nTrener domaćina Mladen Dodić, koji je nekada predvodio i Vranjance, imaće na raspolaganju mnogo jači igrački kadar nego za utakmicu u Kruševcu.\n“Vraćaju nam se kapiten Lotinac, Kajizi i Delibašić. Mali handikep je što smo dobar deo nedelje radili bez reprezentativaca Prve lige, Admira Kecapa i Vasilija Prodanovića, kao i što se mladi Edin Selimović žalio na bol u leđima. Njegovu povredu smo rešili da izlečimo, a ne samo zalečimo, pa je talentovani vezni igrač bio na poštedi”, rekao je Dodić radiju Sto plus.\n“Pobedom protiv Dinama mogli bi da ispunimo zacrtani cilj i ciklus od četiri utakmice završimo sa deset osvojenih bodova. Vranjance su mnogi otpisali, nalaze se na začelju tabele, ali takav protivnik uvek može da bude nezgodan, pošto nema imperativ rezultata. Mi ne razmišljamo mnogo o Dinamu, već gledamo u svoje dvorište”, dodao je mladi trener.\nSubotnji rivali su u prvom delu sezone, u Vranju, odigrali nerešeno 0:0.\nVerovatni sastav Novog Pazara: Pustinjaković, Lotinac, Arifović, Paunović, Babić, Višković, Spasojević(Kajizi), Prodanović, Delibašić, Kecap, Đalac.\nRaspored ostalih susreta 21. kola:\nNovi Sad – Kolubara\nBASK – Zemun\nRadnički 1923 – Banat\nRadnički Sombor – Napredak\nMladost – Sinđelić\nMladi radnik – Proleter\nBig bul Radnički – Teleoptik\nVodeći BASK ima 44 boda, slede Radnički 1923 sa 41, Novi Pazar sa 36 i Banat sa 35 bodova. Novosadski Proleter i Sinđelić osvojili su po 33 boda. Dinamo je osamnaesti sa devet bodova.\nFudbalska utakmica Novi Pazar – Dinamo igra se na Gradskom stadionu, sa početkom od 15 časova.


Sve više žrtava razornog zemljotresa u Indoneziji\nIndonežanske vlasti saopštile su da broj žrtava smrtonosnog zemljotresa, koji je juče pogodio ostrvo Sumatra, nastavlja da raste. Za sada je potvrđeno da je oko 1100 ljudi poginulo, dok su dodatne hiljade zarobljene ispod ruševina. Indonežanske vlasti poslale su timove lekara i vojne avione na mesto nesreće i izdvojile 10 miliona dolara za hitnu pomoć.\nU gradu Padangu na ostrvu Sumatra, zavladala je panika među prestravljenim stanovnicima, koji su pokušavali da pronađu sklonište od zemljotresa jačine 7,6 stepeni Rihterove skale. Za manje od 24 sata, drugi kraj ostrva pogodio je još jedan zemljotres, koji je izazvao paniku među lokalnim stanovništvom i turistima.\n“Bio sam pod tušem kada sam osetio da se pomera pod bungalova. Istrčao sam i pridružio se ostalima, koji su takođe izašli iz kuća, a onda smo osetili kako se peščano tle pomera u talasima” kaže nemački turista Kristijan Efenberger.\nIndonežanske televizijske stanice prenose snimke razorenog područja i srušenih zgrada, kuća u plamenu i spasilačkih ekipa, koje pokušavaju da pronađu preživele ispod ruševina. Do sada su izvukli nekoliko preživelih. Najveći broj smrtnih slučajeva prijavljen je u gradu Padangu u kome živi 900 hiljada stanovnika. Vlasti navode da je najmanje 500 zgrada sravnjeno sa zemljom.\nIndonežanski predsednik, Susilo Bambang Judhojono kaže da vlasti brzo reaguju na ovu katastrofu:\n“Sastavljamo hitan akcioni plan. Razgovarao sam sa ministrima za socijalna pitanja, odbranu i zdravstvo. To je od velike važnosti jer su nam potrebni lekari i medicinsko osoblje”.\nDva zemljotresa u Indoneziji usledila su posle snađnog zemljotresa i cunamija, koji su pogodio Samou i američku Samou, ostrva u južnom Pacifiku. Seizmolog Stjuart Sipkin iz američkog nacionalnog centra za zemljotrese kaže da nije iznenađen nizom potresa u tim regionima.\n“Oblasti oko Samoe i obale Sumatre seizmološki su vrlo aktivne i imaju tendenciju da se grupišu, a to vrlo često rezultira jakim zemljotresima u kratkom vremenskom periodu”, kaže Sipkin.\nIndonežanske vlasti očekuju da broj žrtava i povređenih poraste u narednih nekoliko dana s obzirom na velika razaranja u mestima sa velikom populacijom. Vlasti takođe navode da je sadašnji prioritet spasiti što više života i dostaviti hitnu pomoć onima kojima je najpotrebnija.\nZemljotres jačine 9,1 stepen Rihterove skale pogodio je ovo isto područje 2004. godine i izazvao cunami, koji je odneo više od 200 hiljada života u nekoliko zemalja.


Renault se udružuje sa Geelijem kako bi proizvodio hibridne automobile u Aziji – Detaljno\nTestovi sudara: 4 zvezdice za 308 i Astru, 5 za C klasu, C40 i EV6\nHome/Automobili/Renault se udružuje sa Geelijem kako bi proizvodio hibridne automobile u Aziji\ndraganax January 24, 2022\n0 4,992 1 minut citanja\nGrupa Renault je potpisala sporazum o zajedničkom ulaganju sa Geeli Group, trenutno najvećom kineskom automobilskom grupom, za lansiranje novih visokoefikasnih hibridnih (HEV) modela, kao i drugih termalnih modela.\nZahvaljujući ovom partnerstvu, ovi novi modeli će se proizvoditi od 2024. godine u fabrici Renault-Samsung u Busanu, u Južnoj Koreji, i u početku će ciljati na tržište Južne Koreje, ali i druge zemlje na azijskom kontinentu.\nNovi zajednički proizvedeni modeli biće zasnovani na kompaktnoj modularnoj platformi (CMA) grupe Geeli , koja je sposobna da prihvati samo termičke ili hibridne arhitekture. Reno će, u međuvremenu, doprineti u pogledu dizajna – da bude više u skladu sa ukusima evroazijskog tržišta, koje se veoma razlikuje od kineskog – i usluga za korisničko iskustvo.\nIako trenutno ne postoje planovi za električne automobile ili izvoz u Evropu, ovo zajedničko preduzeće je deo Renoovog programa „Renaulution“ , koji ima za cilj da ažurira brend RSM (Renault Samsung Motors) i njegov portfolio proizvoda kroz tehnologiju, inženjering i usluge različite od onih drugih proizvođača.\nLuka de Meo, izvršni direktor Grupe Renault, prokomentarisao je ovo:\n„Oduševljeni smo što možemo da uđemo u tako inovativno partnerstvo sa Geeli Grupom, koja ima impresivne rezultate u automobilskoj industriji. Kroz ovaj projekat, Geeli Holding i Grupa Renault utiru put za nastavak 20 godina uspešnog i Doprinos RSM-a južnokorejskoj industriji“.\nErik Li, predsednik kineskog giganta Geeli, rekao je da bi udruživanje snaga sa Renoom bilo od koristi za sve:\n“Geeli ima dokazano iskustvo u stvaranju uzajamno korisnih partnerstava fokusiranih na razmenu tehnologije, stručnosti i ideja, sa krajnjim ciljem stvaranja boljih i održivijih proizvoda. Radujemo se saradnji sa Renaultom i postizanju nove sinergije koje kombinuju snage obe strane da stvore vrednost za krajnjeg korisnika.”\nVolvo Embla, otkriva sledeći švedski električni SUV\nFerrarijeva opcija vam omogućava da imate svoj automobil u minijaturi\nCupra Formentor, sada postoji i plug-in hibrid snage 204 konjske snage


Učinjeno puno na ublažavanju posljedica snježne nepogode\nFederalni štab Civilne zaštite, koji je u neprekidnom zasjedanju nakon proglašenja stanja prirodne nesreće u FBiH, danas je konstatirao da je u okolnostima snježne nepogode civilna zaštita učinila sve, uz raspoložive resurse, na ublažavanju posljedica.\nUčinci su mogli biti i bolji da su neke kantonalne vlade i općinske vlasti pokazale više razumijevanja za civilnu zaštitu, naznačio je komandant Federalnog štaba Jerko Ivanković-Lijanović na pres-konferenciji održanoj nakon sjednice.\nU civilnoj zaštiti poseban oprez, kad je u pitanju naredni period, izaziva mogućnost poplava uslijed otapanja enormno velikih količina snijega i eventualnog aktiviranja klizišta, pa su u tom cilju već ostvareni kontakti s kantonalnim i općinskim nivoima i situacija se prati, istakao je komandant Federalnog štaba.\nKomandanti štabova civilne zaštite iz Tuzlanskog, Hercegovačko-neretvanskog, Bosansko-podrinjskog i Kantona 10 prezentirali su prošlo i trenutno stanje u tim sredinama.\nAziz Čačković, komandant u Tuzlanskom kantonu, izjavio je da se tamošnje prilike normaliziraju i da je Civilna zaštita trenutno okrenuta potencijalnom aktiviranju klizišta, zbog čega su već izdate odgovarajuće naredbe.\nDosadašnji period obilježili su napori da Termoelektrana Tuzla bude snabdjevena ugljem, i to stanje je stabilizirano.\nJavljeno je da hidroakumulacija jezera Modrac može primiti dovoljno vode i da se ne očekuju posebni problemi koje bi uslijed topljenja snijega mogla izazvati rijeka Spreča.\nNediljko Rimac, komandant Štaba Civilne zaštite u Kantonu 10, nakon što je konstatirao proteklo vrlo teško stanje putnih komunikacija na tom području, na kojem su četiri planinska prijevoja, istakao je da ljudskih žrtava nije bilo, ali da je bilo šteta na poljoprivrednim farmama. Te štete su evidentne i neće moći biti sanirane bez podrške viših nivoa.\nKomandant bosansko-podrinjskog Kantonalnog štaba civilne zaštite Nazif Uruči sumirao je da u tom predjelu također nije bilo ljudskih žrtava, a ni drastičnih teškoća u komunikacijama kada su poduzete odgovarajuće mjere.\nTamošnje ekipe civilne zaštite, Gorske službe spašavanja, planinara i drugih aktivista pomagale su povratnicima zametenim snijegom u općinama Rudo, Foča i drugim sredinama.\nU Bosansko-podrinjskom kantonu, u kojem su još gorka sjećanja na nedavno izlijevanja rijeke Drine, oprezni su naročito zbog toga, ali se nadaju da će međudržavne mjere i oprez spriječiti plavni val kakav je Goražde nedavno iskusilo.\nAmer Zagorčić, komandant Štaba civilne zaštite Hercegovačko-neretvanskog kantona, podsjetio je na nedavnu odsječenost pojedinih područja zbog velikih snježnih padavina, na probleme Mostara i Neuma sa snabdijevanjem strujom, ali i konstatirao da se stanje sada normalizuje pa će tamošnja kantonalna vlada razmotriti ukidanje vanrednog stanja za iduću sedmicu.\nZametenih područja ima još i slijedi procjena zaista velikih šteta u ovom kantonu, zaključio je Zagorčić.


Vulin o suzbijanju proizvodnje i preprodaje droge – Tutin Press\nGOČ – Ministar unutrašnjih poslova Aleksandar Vulin poručio je danas na Goču da će MUP nastaviti da ulaže u obuke i opremanje pripadnika policije za otkrivanje laboratorija za proizvodnju droga, kako bi se još efikasnije borili protiv ovog zla, ističući da je svaki narko-diler potencijalni ubica naše dece.\n“Narko-dilerima treba suditi kao ubicama, ali sudili im tako ili ne, na nama je da učinimo sve što možemo da droga koja se proizvodi na teritoriji naše zemlje, kao i ona koja se uveze, nikada ne stigne do naših ulica”, -rekao je Vulin u Nastavnom centru „Mitrovo polje“ gde je prisustvovao prikazu obuke za otkrivanje i deaktiviranje ilegalnih laboratorija.\nPrema njegovim rečima, značaj ovog centra i obuke koja se u njemu sprovodi ogleda se u sticanju znanja i veština koje će omogućiti da policija na samom izvoru otkrije narkotike, pronađe proizvođača i udari narko-dilere tamo gde ih najviše boli – u proizvodnju droga.\n“Kada sasečete proizvodnju oni više neće biti u stanju da truju i ubijaju našu decu.\nZato će MUP učiniti sve da se znanje i oprema kojima Centar raspolaže distribuira ka čitavom Ministarstvu, kako bi policija bila još spremnija i sigurnija u borbi protiv ovog strašnog zla”, poručio je ministar.\nImajući u vidu širi društveni značaj borbe protiv narkotika, kao i opasnost po okolinu koju mogu da izazovu laboratorije za proizvodnju narkotika, znanje i stručnost policijskih službenika u njihovoj deaktivaciji, kako je naveo, izuzetno su značajni za podizanje nivoa bezbednosti.\nInstruktorski tim prikazao je vežbu otkrivanja i deaktiviranja ilegalne laboratorije za proizvodnju narkotika, kao i vežbu blokada mesta krivičnog dela i hapšenja naoružane kriminalne grupe.\nVulin je sa direktorom policije Vladimirom Rebićem obišao i prostorije u kojima se obuka izvodi, saopšteno je iz MUP-a.


POČELA NBA SEZONA: Šampioni dobili najteže prstenje do sada, pa titulu počeli da brane iz produžetka | Novosti.RS\n23. 10. 2019. u 10:13\nKošarkaši Toronta počeli su odbranu titule u NBA ligi pobedom posle produžetka protiv Nju Orleansa 130:122, u utakmici kojom je počela nova sezona najjačeg košarkaškog takmičenja.\nKliperse je predvodio Kavaj Leonard sa 30 poena, šest skokova, pet asistencija, dve ukradene lopte i blokadom. On je tokom leta iz Toronta sa kojima je osvojio titulu, prešao u tim iz Los Anđelesa. Lu Vilijams postigao je 21 poen uz sedam asistencija, a Montrezl Herel 17 poena i sedam skokova. U timu nije bilo Pola Džordža, koji se oporavlja od operacija ramena.


Novalić: Nastavljamo raditi na stabilizaciji i oporavku privrede - Portal 072info\n– Želim se zahvaliti svim zastupnicima i delegatima u Federalnom parlamentu koji su podržali ovaj Budžet. Godina koja je iza nas, bila je izrazito teška i napredvidiva. U ovim okolnostima usvajanje budžeta bilo je prijeko potrebno da bi mogli nastaviti raditi na stabilizaciji i oporavku privrede. I to je jedan od prioriteta u ovoj godini, rekao je u intervjuu za Fenu premijer Federacije BiH Fadil Novalić.\nDirektna fiskalna “injekcija”\n– Direktna fiskalna “injekcija” prema određenim sektorima privrede, te jačanje potencijala i stimulisanje kreditiranja putem Garantnog fonda, uz već postojeće programe i mjere resornih ministarstava, vjerujemo da će dati značajan podstrek ekonomskoj stabilizaciji i stvaranju pretpostavki za ubrzan oporavak. Zato smo planirali u ovogodišnjem budžetu 150 miliona KM u Fond za stabilizaciju privrede. Također, tu je i 50 miliona KM za program zapošljavanja, kako bi se u što kraćem roku nadoknadio broj izgubljenih radnih mjesta usljed nastale pandemije te vratio na nivo zaposlenosti prije pandemije. Naravno, i u ovoj godini nastavljamo finansijsku pomoć nižim nivoima vlasti od 230 miliona KM. Dio ovih sredstava će se koristi za podršku budžetima, a u zavisnosti od specifičnosti privrede datih kantona, ostatak će se usmjeri za pomoć privredi sa posebnim fokusom na obrte, odnosno mikro i mala preduzeća. Za jačanje Garantnog fonda u Razvojnoj banci FBiH, planirali smo dodatnih 25 miliona KM. Stimulisat ćemo kreditiranje uz pomoć ovog fonda, te planiramo regresirati kamatu za sve korisnike Garantnog fonda. I zato smo u okviru tri ministarstva planirali 15 miliona KM za regresiranje troškova kamata i garancija. Očekujemo da će mjere biti popraćene ubrzanom aktivacijom javnih investicija, za što su finansijska sredstva predviđena ili budžetom ili su putem kreditora zatvorene finansijske konstrukcije. Prvenstveno mislim na putnu, energetsku, aerodromsku i željezničku infrastrukturu. Budžet Federacije BiH za ovu godinu, potvrđuje i realno sadrži sve potrebne elemente, neophodne ne samo za stabilizaciju stanja, nego i za stvaranje pretpostavki za ubrzani oporavak.\n– Reforme koje je Vlada FBiH provela prije pandemije omogućile su nam stabilnost. To je i bio glavni razlog da smo relativno dobro podnijeli ovu veliku krizu u Federaciji. U godini pandemije svoje obaveze redovno smo izmirivali prema svim korisnicima budžeta i građanima. To potvrđuje i kontinuitet isplate penzija, naknada za boračku populaciju i civilnih invalidnina. Pa čak u godini pandemije, svjedočimo rastu penzija i povećanju boračkih naknada. Rezultati koje je ova Vlada postigla prije pandemije, omogućili su nam da i ovu godinu možemo realno planirati. Naši redovni transferi, kao što je isplata penzija, transfer za poljoprivredu, raseljena lica i povratnike, Zavod zdravstvenog osiguranja i reosiguranja, transfer za boračku populaciju te ratne i neratne invalide kao i druga davanja, naglašavam, ostali su na nivou 2020. godine, i sredstva za servisiranje ovih pozicija su neupitna. Napominjem da su sredstva za poljoprivredu uvećana i iznose 87 miliona KM. Vlada FBiH je planirala i 10 miliona KM u svrhu uvezivanja staža uposlenih u okviru privatnih i javnih preduzeća\n– Naprotiv, mi smo se opredjelili za intenziviranje investicija u narednom periodu. Planirali smo 115 miliona KM za nastavak izgradnje započetih dionica autoceste na koridocu Vc, kao i brzih cesta. Sredstva od putničkih taksi usmjerit ćemo kao pomoć aerodromima u ukupnom iznosu od 9,5 miliona KM i to za aerodrome Sarajevo, Mostar i Tuzla. Također, osigurana su sredstva u iznosu od 25 miliona KM za nastavak izgradnje Aerodroma u Bihaću. Napominjem da smo u završnoj fazi otpočinjanja intenzivnog izvođenja projekta Blok 7 u Tuzli. Promijenili smo pristup gradnje autoceste koridor Vc. Sada posmatramo samo dvije dionice: Sjever u dužini od 43 km u vrijednosti od 400 miliona eura, i Jug od Ivana do Mostara dužine 67 km u vrijednosti od milijardu i 67 miliona eura. Završetak kompletnog koridora Vc u FBiH je planiran do kraja 2026. godine. Nedavno je potpisan i kreditni aranžman u iznosu od 340 miliona KM za izgradnju 35 km autoceste od Poprikuša do Medakova, što uz ranije obezbijeđenih 60 miliona eura od Medakova do Doboja omogućava kompletnu izgradnju koridora sjeverno od Sarajeva. U završnoj smo fazi pregovora sa međunarodnim finansijskim institucijama za konačno zatvaranje zadnjih 150 miliona eura na koridoru Vc južno od Sarajeva. Napominjem da je na ovoj dionici i najkompleksniji objekat cestovne infrastrukture u jugoistočnoj Evropi, a to je tunel Prenj. Ovi zaista ogromni projekti, koji bi trebali biti potpisani do kraja godine, u vrijednosti od 2,9 milijardni KM, imat će dominantan uticaj na rast BDP-a u 2022. godini, vjerujem u postpandemijskoj godini. Također, u punoj smo realizaciji projekta „Modernizacije magistralnih cesta u FBiH“ u iznosu od 340 miliona KM i svjedoci ste da su svi mostovi, ključni tuneli, zaobilaznice gradova i novih 550 km asfalta u punoj fazi implementacije. To sve govori da pandemija nije zaustavila investicije i infrastrukturna ulaganja u Federaciji.\n– Naravno da to nije tačno. Dozvolite da pojasnim. U prošloj godini provedena su dva seta mjera, za što je izdvojeno 510 miliona KM, od čega je 180 miliona KM direktna budžetska pomoć privredi u prevazilaženju negativnih efekata pandemije. Prvi set mjera se ogledao u tzv.pasivnim mjerama koje su imale za cilj amortizaciju prvog udara na ekonomiju. Ove mjere su najvećim dijelom bile definirane Zakonom o ublažavanju negativnih ekonomskih efekata, a sastojale su se od direktnih subvencija, odnosno doprinosa na minimalnu platu u iznosu od oko 245 KM. Time je obuhvaćeno više od 390 hiljada radnika, i za šta je izdvojeno više od 90 miliona KM. Osim toga, Zakonom je bilo predviđeno obustavljanje plaćanja akontacije poreza na dobit i dohodak, prekid obračuna zateznih kamata za zakašnjela plaćanja u dužničko-vjerovničkim odnosima, prekid prinudne naplate i uspostavljanje Fonda za stabilizaciju privrede. Formiran je Garantni fond Federacije BiH pri Razvojnoj banci Federacije BiH za čije funkcioniranje je osigurano 100 miliona KM, što fondu omogućava kreditni potencijal od pola milijarde KM. Radi se o instrumentu dugoročne podrške privrednim aktivnostima, odnosno poticaju oporavka privrede kroz dvije faze. Pored toga, nižim nivoima vlasti, na bazi granta, transferirano je 230 miliona KM, i to 200 miliona KM kantonima i 30 miliona gradovima i općinama, a kao pomoć pri ublažavanju zdravstvenih, socijalnih i ekonomskih posljedica pandemije. Putem Uredbe o interventnim mjerama za podršku ugroženim sektorima privrede FBiH Vlada je osigurala 90 miliona KM. Riječ je o četiri sektora koja su obuhvatila izvozno orijentirana preduzeća industrije, turističko-ugostiteljski sektor, javne prevoznike i poljoprivredni sektor. Glavni ciljevi ove uredbe su bili podrška likvidnosti najugroženijim sektorima, očuvanje radnih mjesta, te osiguranje hitno potrebne podrške i održavanje konkurentnosti u izvozno orijentiranim sektorima. Stoga je sasvim jasno kako je Vlada Federacije djelovala te koliko sredstva izvojila po utvrđenim mjerama. Vjerujemo da su poduzete mjere Vlade FBiH usmjerene na pomoć privredi prvo uspjele zaustaviti otpuštanja, a potom i zadržati hiljade radnih mjesta\nOčekujemo prve doze vakcine\n– Vlada Federacija BiH je na vrijeme izmirila svoje obaveze i očekujemo prve doze vakcine. Za nabavku vakcina putem COVAX mehanizma iz Budžeta FBiH u 2020. godini osigurano je skoro 13,7 miliona KM. U Budžetu za ovu godinu, imamo dodatnih 12 miliona KM, koji također mogu biti korišteni za nabavku dodatnih količina vakcina. Ukoliko se ukaže potreba za dodatnim finansijskim sredstvima i to će biti obezbijeđeno. Vlada FBiH je, zajedno s Federalnim ministarstvom zdravstva i Federalnim ministarstvom finansija, pravovremeno poduzela potrebne aktivnosti s ciljem osiguranja nabavke potrebnih vakcina protiv za građane Federacije BiH. Vakcine se na osnovu zaključenih međudržavnih Ugovora nabavljaju kroz COVAX mehanizam, kao i kroz EU mehanizam. Također, za zdravstvene ustanove u FBiH kao pomoći u borbi protiv pandemije, u budžetu smo ove godine planirali duplo više sredstava, 60 miliona KM. *Za kraj razgovora, koje su vaše prognoze, ima li ekonomskog oporavka od pandemije i kada ga zapravo možemo očekivati? – Jačina recesije u BiH zavisit će, u prvom redu, od trajanja pandemije u Evropi, kao glavnom trgovinskom partneru zemlje. Novonastala situacija predstavlja globalni problem i više nego ikada, neophodni su koordinacija, saradnja i brza reakcija svih aktera ekonomske aktivnosti. Odgovorno tvrdim da se FBiH „uhvatila u koštac“ sa ovom krizom, pokušavajući, uz pomoć dostupnih instrumenata i mehanizama, stabilizovati ekonomiju i stvoriti pretpostavke za ubrzan oporavak. To je naša i obaveza, stoga sve činimo da osiguramo socijalnu i ekonomsku stabilnost. Predstoji nam dosta posla i posvećeni smo predanom radu da stabiliziramo stanje i odgovorimo na zahtjeve koji se stavljaju pred nas.\nPrethodni članakOvih 5 tipova žena muškarci ne vole, jer ih doživljavaju kao naporne partnerice\nSljedeći članakKoliko je kafe dovoljno dnevno\n“Znate li zašto Bošnjaci ala Fadil trpaju Poslanika islama u “Armani odijelo”?


Aleksandra Đorđević oktobar 12, 2015 8:00 h Dogodilo se na današnji dan 0\nNadežda Petrović, srpska slikarka, rođena je na ovaj dan 1873. godine. Pripadala je porodici umetnika – dve sestre postale su slikarke, jedna muzičarka, a najmlađi brat – Rastko Petrović – pisac. Ona je bila profesorka na Akademiji likovne umetnosti u Beogradu i suosnivač „Kola srpskih sestara“ (sa Branislavom Nušićem). Umrla je od tifusa u Valjevskoj bolnici, negujući kao bolničarka srpske ranjenike u Prvom svetskom ratu. Sačuvano je oko 200 njenih radova od kojih se pojedini svrstavaju u vrh srpskog slikarstva. Najvažnija dela su joj „Resnik“, „Notr-dam“, „Autoportret“ i „Bulonjska šuma“. Umrla je 3. aprila 1915.\nTakođe 12. oktobra:\n1870. Učiteljice u Srbiji su, odlukom Narodne skupštine Kneževine Srbije, dobile dozvolu da drže nastavu u muškim školama.\n1918. Prvi put je izvedena kompozicija Stanivslava Biničkog „Marš na Drinu“, za vreme Prvog svetskog rata, na ulicama tek oslobođenog Niša.\n1975. Rođena je Merion Džons, američka atletičarka. Kao zvanično najbolja atletičarka sveta, na Olimpijskim igrama u Sidneju 2000. godine osvojila je 3 zlatne i 2 bronzane medalje, postavši tako prva i jedina žena u istoriji atletike koja je dosegnula pet olimpijskih medalja. Međutim, stručnjaci iz referentne američke laboratorije BALKO kasnije su utvrdili da je na dva testa na doping bila – pozitivna, što je uslovilo brisanje svih njenih rezultata od 1. oktobra 2000. godine.\nMarš na DrinuMerion DžonsNadežda Petrović


(VIDEO) Tajna crne kutije: Šta je dovelo do pada ruskog aviona? - BUKA Magazin\n(VIDEO) Tajna crne kutije: Šta je dovelo do pada ruskog aviona?\nPiše: nedeljnik.rs / Objavljeno: 12.02.2018. u 12:35h\nNadležni kažu da je pronađena crna kutija ruskog aviona koji je pao neposredno posle poletanja iz Moskve, iako je potraga bila vrlo komplikovana zbog snega. Internet stranica Flightradar24 koja prati letove na svom Tviter profilu, objavila je da je avion padao 1.000 metara u minuti, pet minuta posle poletanja\nRuski istražitelji ubrzano rade na tome da utvrde uzrok pada putničkog aviona nedaleko od Moskve u kojem je stradala 71 osoba. Razmatraju se sve mogućnosti, od klimatskih uslova, ljudskog faktora i tehničkih mogućnosti, do terorizma, mada ovo poslednje se ni ne pominje.\nPredsednik Rusije Vladimir Putin naredio je istragu o uzrocima ove nesreće koja se dogodila nedugo posle poletanja sa aerodroma Domededovo, kada je avion Saratov erlajnsa nestao sa radara i pao u blizini sela Argunovo, oko 80 km jugoistočno od Moskve.\n"Razmatraju se sve moguće verzije katastrofe, posebno klimatski uslovi, ljudski faktor ili tehničko stanje aviona", navodi se u saoštenju odbora koji se bavi istragom.\nNadležni kažu da je pronađena crna kutija, iako je potraga bila vrlo komplikovana zbog snega. Ulica koja vodi do mesta nesreće blokirana je od nedelje uveče, a istragu je otežavao i sneg koji nastavlja da pada. Agencija TASS prenosi da su u blizini pada pronađena tela. Internet stranica Flightradar24 koja prati letove na svom Tviter profilu, objavila je da je avion padao 1.000 metara u minuti, pet minuta posle poletanja.\nBBC podseća da je kompaniji Saratov erlajns 2015. godine zabranjeno da leti na međunarodnim letovima kada su inspektori u pilotskoj kabini zatekli neovlašćenu osobu, da bi posle žalbe naredne godine ponovo počela da leti u inostranstvo. Najčešće letove imala je prema Jermeniji i Gruziji.\nRuske aviokompanije imale su dve velike nesreće prethodnih godina. Krajem 2016, vojni avion Tu-154 pao je u Crno more, kada je poginulo 92 osobe, a uzrok je bila greška pilota. Ruski erbas A321 je u oktobru 2015. pao na Sinaju, kada je stradalo 224 ljudi, a odgovornost je preuzela Islamska država koja je u avion postavila bombu. S druge strane, prošla godina ostala je zabeležena kao najbezbednija za putnike u istoriji, javlja DPA.


Zašto su poljoprivrednici nepoverljivi prema osiguranju useva - Izazov\nRadio-televizija Srbije\t 13. aprila 2021. 17:17\nPoljoprivrednik iz sela Krajišnik Srđan Ratković nema saznanja da je neko iz njegovog sela osigurao useve na njivama. Svi se uzdaju da elementarna nepogoda neće pogoditi baš ovaj atar.\n"Zadnja nam je šteta bila od vetra, suncokret nam je stradao, mislim da je to bila 2012. godina. E to je bila šteta", kaže Srđan Ratković, a na pitanje da li se poljoprivrednici plaše procene štete kaže da u tome i jeste problem.\n"Mi onako laički kad ocenimo, šteta je velika, a oni kad procene, onda je mala šteta i malo se isplaćuje", kaže on.\nU zemljoradničkim zadrugama drugačije razmišljaju. Kada nekome daju seme, đubrivo, hemijska sredstva na odloženo plaćanje, najmanje što može da učini je da se osigura.\n"Pošto dosta repromaterijala plasiramo i da nema tog osiguranja, onda bi sigurno teža bila naplata repromaterijala. I u tim situacijama svi su na gubitku", kaže Nandor Vereš iz ZZ "Agrosoj" Neuzina.\nDDOR osiguranje i "Institut Biosens" razvili su aplikaciju koja ubrzava postupak procene štete, na osnovu fotografija koje šalje poljoprivrednik sa oštećene njive.\nCilj je da se pojednostavi procedura, na šta su se često žalili ratari, ali i da se povećaju osigurane površine u Srbiji.\n"Da je osigurano negde od 12 do 15 odsto obradivih površina. U centralnoj Srbiji je taj procenat nešto manji, u Vojvodini nešto veći, ali je i dalje nedovoljan pogotovo ako pogledamo zapadnu Evropu, pa čak i naše okruženje bliže, gde se ti procenti kreću od 40 do 60, u nekim zemljama čak i 100 posto", navodi Lazar Bogdanović iz DDOR osiguranja.\nOsnovni rizik na području srednjeg Banata je grad, a dopunski koji se osigurava su štete od mraza, oluje ili poplave. Klimatske promene uslovile su da grad pada sve ranije, beleži se i u aprilu, dok u julu grad može padati prosečno 12 puta.


Žrtve silovanja prepuštene same sebi | Politika | DW | 26.04.2014\nI dve decenije nakon rata u BiH, žrtve silovanja su prepuštene same sebi. Pravosudni procesi su spori, a vlast, kako sada stvari stoje, nema nameru ozbiljnije da se pozabavi potragom za sistemskim rešenjem.\nU nedavnom izveštaju Ujedinjenih nacija, ponovo se upozorava kako BiH nije preduzela adekvatne mere u rešavanju ovog problema, jer od preko 50.000 silovanja u BiH, koliko govore procene da ih je sveukupno „na svim stranama“ bilo, svega nekoliko ih je dobilo sudski epilog.\nPredsednica Udruženja „Žene-žrtve rata“ iz Sarajeva Bakira Hasečić, koja je i sama žrtva silovanja, kaže da je nažalost samo u jednom delu BiH, u Federaciji, priznat status žena žrtava rata. Ona naglašava da ne postoji strategija na nivou države kojom bi se sistemski rešio ovaj problem: „Država na poboljšanju statusa žena žrtava rata u BiH nije ništa učinila niti na tome da bi se mi mogle rehabilitacijama vratiti u nekakav normalan život. Mi ćemo uvek biti žrtve i potrebna nam je pomoć da bi se mogle uključiti u društvo i osnažiti“.\nSavet ministara BiH, kaže Hasečić, ne samo da nije ništa uradio već i opstruiše donošenje strategije i programa kojim bi se radila socijalna anamneza žrtava: „Da su njihove majke ili ćerke to preživele, verovatno bi bilo drugačije i u Savetu ministara“.\nJasminka Džumhur: Potreban je čitav sistem jera da bi se ovim osobama bar olakšao život sa traumom\nStrategija procesuiranja odgovornih za ratne zločine u BiH je veoma loša, slažu se mnogi, a dokaz tome je mali broj procesuiranih kada je reč o silovanjima. Zaštitnik ljudska prava u BiH, Jasminka Džumhur kaže da je ovo veoma bitno pitanje u procesu pomirenja, ali i da mu se malo pažnje posvećuje. Potrebno je, kaže Džumhur, žrtve uključiti u sve društvene tokove, odnosno vratiti im status života koji su imali pre, a to se ne može uraditi dok se ne izgradi sistem na državnom nivou kojim bi se, pod istim uslovima, osiguralo priznanje žrtvama: „Osoba koja je preživela traumu ona će sa njom uvek živeti s tim da sistem mora izgraditi mere koje će ublažiti taj njen život sa traumom. Ali ako sistem toj osobi i dalje komplikuje život, kao što recimo Tužilaštvo BiH spusti predmet na kantonalni nivo, da ona svedoči u sredini gde je bila silovana, da je u istom hodniku sa okrivljenim, obrazlažući da to nije dovoljno senzitivan slučaj da bi ga procesuiralo državno tužilaštvo, onda se postavlja pitanje kako vratiti žrtve u normalne životne tokove“.\nDok je civilnim žrtvama u Federaciji priznato to pravo, u RS Zakon o socijalnoj zaštiti iz 1993. godine ima odredbu koja ne dozvoljava podnošenje zahteva za priznavanje statusa civilne žrtve rata. Nedavno je u RS osnovano i udruženje koje okuplja žene žrtve rata, čija predsednica Božica Živković Railić kaže da veliki broj žena nažalost ni svojoj porodici nije priznao ono što im se dogodilo tokom rata, a kamoli da to kažu u javnosti, što je veliki problem. Pored toga, od resornog ministarstva su tražili da se prava ove kategorije i zakonski regulišu, ali je za sada ostalo samo na obećanjima.\nBakira Hasečić smatra da se donošenje zakonskih akata opstruira vlast, što jedno potkrepljuje i tvrdnje iz izveštaja UN.\n„Ja imam predlog da se ovo pitanje reši po uzoru na ono u Federaciji tako da se na osnovu svjedoka, bez lekarskog pregleda žrtve jave udruženju koje ima komisiju, nakon čega, ukoliko ima osnova, to udruženje daje preporuku nadležnom ministarstvu za sticanje statusa civilne žrtve rata. Znači, ne trebaju nakon 20 godina medicinski nalazi kao što to treba u RS. Ja garantujem da u RS ima nekoliko hiljada silovanih žena tokom rata, ali nemaju priliku da dobiju taj status i da im se to prizna“.\nOno što svi ponavljaju jeste sistematsko rešenje ovog pitanja, a ne samo kratkotrajnim merama koje nemaju efekta. Doktor medicinskih nauka, psiholog Aleksandar Milić kaže da postraumatski stresni poremećaji (PTPS), među kojima su teške traume, traju dugo i imaju intenzivni emocionalni doživljaj. Zbog toga je potrebno ozbiljno pristupiti ovom pitanju i raditi sa ženama koje su žrtve silovanja: „I nakon dužeg perioda, 20 i više godina, te traume prelaze u hronični PSTP i ovde ima osnova da se to tumači, procenjuje i stavlja u proces oporavka. Tim osobama se može pomoći, ali se psihoterapijski mora raditi sa njima“.\nMeđutim, problem je i neodgovornost predstavnika vlasti, koji donose zakonska rješenja, odnosno njihovog neznanja, šta u stvari treba tretirati u ovoj oblasti i na kraju da li država ima novca za sve to. Da li samo površinski i kozmetički definisati ova pitanja ili sa stručne strane uz podršku vlasti početi ozbiljno rešavati sudbine ljudi, za šta je potreban novac.\n„Mnogi će reći da je to pitanje novca, jer zakon o žrtvama torture je urađen, ali se međutim nije usaglasilo koji bi novčani iznos dao koji entitet. U BiH ovoga trenutka nije napravljena procena o kojem broju žrtava mi uopšte govorimo, o kojoj kategoriji žrtava i koja su to potrebna finansijska sredstva. Da bi se uopšte donelo kvalitetno rešenje, žrtvama je potrebno omogućiti da budu registrovane u tom statusu“, zaključuje zaštitnica građanskih prava u BiH Jasminka Džumhur.\nKljučne reči Bosna, BiH, silovanje, žene, žrtve rata, RS\nTrajni link http://p.dw.com/p/1Bomu\nZemlja bez snage da spreči haos 10.01.2018\nObeležavanje „Dana Republike Srpske“ i sporne političke poruke odaslate iz Banjaluke još jednom potvrđuju da za pogoršanje odnosa u Bosni i Hercegovini veliku odgovornost snose i unutrašnji, ali i međunarodni faktori.


Kampanja Novogodišnje odluke je omogućila hiljadama ljudi da naprave personalizovanu odluku, pomažući im da započnu 2015. na krilima.\nPogledajte neke od donetih odluka\nMark Markez MotoGP svetski šampion\nU 2014. Mark je obezbedio svoju drugu MotoGP titulu svetskog šampiona i završio je sezonu rekordnom 13. pobedom u Valensiji.\nPogledajte profil Marka Markeza\nDžesika Foks osvaja titulu svetskog šampiona za samo godinu dana!\nAustralijanka Džesika Foks osvojila je pobedu na U23 Svetskom šampionatu u C1 u Penritu, što je bila istorijska druga pobeda za ovu 19-ogodišnjakinju. Foksova je prva žena koja je pobedila na K1 i duplom C1 na U23 nivou, čime je nadoknadila prošlogodišnje razočarenje kada je osvojila C1, ali nije ušla na K1 finale. Priča o uspehu Foksove nastavila se na Svetskom šampionatu u Dip Kriku. Džesika je osvojila istorijsku duplu pobedu na svetskom šampionatu nakon pobede na finalu K1 kanu slaloma. Ovom pobedom je postala prva žena kanuistkinja u istoriji koja je osvojila K1/C1 na svetskom šampionatu, nakon što je odbranila svoju C1 titulu svega 24 sata ranije. "Ova pobeda je neverovatna. Znala sam da ako izađem i ako budem imala brzinu koju sam imala jutros i ako popravim par svojih grešaka, mogla bih da izbijem u vođstvo i možda čak da osvojim medalju... Da osvojim duplu medalju, da osvojim oba takmičenja, prosto nije moglo bolje da prođe," rekla je Foksova.\nToni Kairoli postaje 8-ostruki Motocross svetski šampion\nRed Bull KTM Factory Racing vozač Toni Kairoli osvojio je svoju osmu svetsku motocross šampionsku titulu na Velikoj nagradi State of Goias u Brazilu. U do sad neviđenom pristupu osmostrukom svetskom šampionu, 'TC22 Toni Cairoli - the Movie', prati Tonijevu karijeru od njegovih početaka na Siciliji do vrhunca motocrossa i otkriva žrtve i posvećenost koje su bile neophodne da bi došao do mesta gde se sada nalazi.\nPogledajte profil Tonija Kairolija\nOtvaranje Fušl kancelarije\nU 2014. Red Bull kancelarije u centrali u Fušl am Ze su dopunjene dodatnim instalacijama 14 bronzanih bikova.\n1st September 2014 Fušl am Ze, Austrija\nNakon više od decenije van kalendara, F1 se u 2014. vratila u Austriju, u planine regije Stirija i Red Bull Ring.\n21st June 2014 Špilberg, Austrija\nPrva pobeda u Formuli 1 za Danijela Rikarda\nDanijel je odneo svoju prvu pobedu u prvoj sezoni Formule 1 sa Infiniti Red Bull Racing-om u Montrealu i 3. mesto u konačnom plasmanu na Svetskom šampionatu 2014.\nPogledajte profil Danijela Rikarda\nRed Bull Tag Em See sa Cro\nTri Cro-koncerta u tri zemlje u jednom savršenom danu na jezeru.\n7th June 2014 Austrija, Švajcarska, Nemačka\nPogledajte najbolje momente\nRed Bull Cliff Diving svetska serija\nRed Bull je bio prvi brend u istoriji koji je organizovao sportsko dešavanje na Kubi.\nPratite Red Bull Cliff Diving svetsku seriju 2015\nPrvom Wings for Life World Run trkom pokrenut je pokret da se podrži Wings for Life fondacija i pomogne u izlečenju povrede kičmene moždine. Ovo je jedino globalno svetsko takmičenje koje se dešava u tačno isto vreme u svim zemljama u kojima se održava. U 2014. održalo se na 34 lokacije u 32 zemlje. U jedinoj trci u kojoj te finiš linija juri, trkači iz celog sveta se takmiče jedni protiv drugih u isto vreme, poslednji kojeg stigne Catcher automobil postaje globalni pobednik i svi trče za one koji to ne mogu. 100% novca prikupljenog od kotizacija se doniraju Wings for Life Spinal Cord istraživačkoj fondaciji.\nObavezno postanite deo trke\nFarel Google+ Hangout\nVišestruko nagrađivani Farel Vilijams bio je domaćin Google+ Hangout-a u Red Bull Studiu u Los Anđelesu tokom dva sata kako bi predstavio svoj najnoviji (drugi) solo album G I R L.\nOvde pogledajte ceo Google+ Hangout\nPrva Red Bull Amaphiko Akademija je održana u Sovetu, Južna Afrika u aprilu 2014. 10-odnevna akademija je ugostila lokalne i međunarodne mentore koji su poslužili kao inspiracija mladim društvenim preduzetnicima koji koriste svoju kreativnost i energiju u cilju kreiranja pozitivne promene u svojim zajednicama.\nPogledajte Red Bull Amaphiko\nPrvi Red Bull Flugtag održan u Srbiji odigrao se na Adi Ciganliji okupivši preko 150000 posetilaca. Uz karnevalsku atmosferu, sjajne letelice i hrabre pilote, bio je ovo dan za pamćenje.\n22nd June 2014 Beograd, Srbija


Za Radiosarajevo.ba /Danilović o ubistvu Đinđića: Vučić nije ispunio obećanje / Radio Sarajevo\nZa Radiosarajevo.ba / Danilović o ubistvu Đinđića: Vučić nije ispunio obećanje\n12. 03. 2018. u 13:36:00 Radiosarajevo.ba\nRajko Danilović, advokat porodice ubijenog Zorana Đinđića u procesu protiv ''Zemunskog klana'' i ugledni beogradski intelektualac, kazao je u razgovoru za Radiosarajevo.ba u povodu 15. godišnjice atentata na pokojnog premijera Srbije, da motivi i pozadina te likvidacije i dalje nije otkrivena.\n"Izvršioci zločina su procesuirani i dobili su visoke kazne. I pored više pokušaja, odbrane i nekih drugih ličnosti da se pitanje motova njegovog ubistva otvori, ono i dalje ostaje neotvoreno i neriješeno. Čak je i sadašnji predsjednik Srbije Aleksandar Vučić obećao da će podržati takvu inicijativu, ali ona do sada nije izvršena", kazao je Danilović.\nUpitan kome je ubistvo u to vrijeme najviše odgovaralo, te da li su te snage i danas na sceni, Danilović je dodao da ne može da govori o tome.\n"Bez obzira na krivičnu prijavu koju smo mi podnijeli i u kojoj smo ukazali na sumnje, nije fer da se o tome izjašnjavam jer taj predmet nije otvoren", naveo je.\nNadalje, govoreći o tome zašto se motivi i pozadina uporno kriju, Danilović tvrdi da "nije riječ o skrivanju", već činjenici da to pitanje uopće nije otvoreno!?\n"Tada je bio predsjednik Jugoslavije Vojislav Koštunica na dužnosti, on nije ni saslušan u cijelom postupku!? Nije dao izjavu o tome kako je došlo do ubistva, a mnoge činjenice su mu bile poznate! Jednako kao što nije on ispitan, nisu ni drugi, i to je pitanje ostalo otvoreno. Ne krije to neko namjerno, nego naša uobičajena lijenost...", smatra Danilović.\nSrbija se neće lako riješiti Miloševića\nPetnaest godina poslije, Danilović kaže da Srbija nije na nivou na kojem je Đinđić želio da je vidi, te da nije na nivou njegovih ideja.\n"Mada u osnovi treba reći da je on vidio Srbiju kao dio Evrope i da Srbija u tom pravcu sada ide", istakao je.\nIpak, priznaje da se Srbija neće lako osloboditi duha Slobodana Miloševića.\n"Srbija, država i društvo, neće lako da se oslobode toga utjecaja. To je realna stvar. Ona će trajati i traje, bit će sukoba i dalje, bit će pokušaja rehabilitacije to perioda, ali mislim da nemaju šansu", naglasio je.\nSukobi u regionu će trajati\nS obzirom da se premijer Zoran Đinđić dosta bavio i odnosima u regonu, videći ovaj dio svijeta u evropskoj porodici, zalažući se da ovdašnji ljudi žive bolje, Danilović kaže:\n"Prilike u regionu su posljedice realnih odnosa novih država na području bivše Jugoslavije, kao i sporova koji među njima postoje. Realno je da izmeđuregionani sukobi postoje i još uvijek su otvorena mnoga pitanja", zaključio je Danilović.\nTagovi: Zoran Đinđić Aleksandar Vučić ubistvo Srbija\nMakedonija / Zvizdić, Zaev i Borisov položili cvijeće na spomenik žrtvama holokausta\nSrbija / Beograd: Bivši radnik nakon otkaza počeo da puca, jedna osoba ubijena\nSrbija / Na današnji dan ubijen je Zoran Đinđić: Ovaj njegov govor uvijek će se pamtiti


Predsednik Vučić obišao radove na zgradi Radio–televizije Vojvodine | Predsednik Republike Srbije\n23.03.2019. - 17:10\nPredsednik Vučić obišao radove na zgradi Radio–televizije Vojvodine\nPredsednik Republike Srbije Aleksandar Vučić obišao je danas radove na zgradi Radio–televizije Vojvodine i izjavio da očekuje da će za 6 meseci, pre isteka roka, biti završena obnova zgrade.\n"Uložili smo veliki novac, reč je o 48,4 miliona evra. Dakle, oko 50 miliona evra se daje za izgradnju i opremanje RTV-a. Ogromna investicija", rekao je predsednik Vučić nakon obilaska radova na zgradi.\n"Svim zaposlenima želim uspeha u budućnosti i za 6 meseci možemo da se nađemo da vidimo impresivnu, završenu zgradu, da ljudi u Vojvodini i celoj Srbiji dobiju dobar program, po najvišim tehničkim standardima i da građani budu što zadovoljniji", poručio je predsednik Vučić.\n"To je i simbol naše pobede nad svim što smo prošli, i kroz NATO agresiju, i rušenje svih objekata, i nanošenje štete objektima RTV-a, kao i nebrige i razaranja naših privrednih potencijala posle 2000. godine", rekao je predsednik Srbije i dodao da je važno da odgovornošću, ozbiljnošću i merama koje znače realan napredak možemo da obezbedimo bolji život, zgrade, radna mesta.\n„Srbija, kad hoće, bukvalno, kao feniks iz pepela može da se podigne“, zaključio je predsednik Vučić.


Prvi festival Beogradske filharmonije – kreativnost u doba korone - 29.01.2021, Sputnik Srbija\nPrvi festival Beogradske filharmonije – kreativnost u doba korone\nBeogradska filharmonija pokreće svoj prvi festival, koji će se od 2. do 13. februara obuhvatiti 10 nastupa raznih ansambala u filharmonijskoj sali pod upravom... 29.01.2021, Sputnik Srbija\nivan tasovac, beogradska filharmonija, kultura\n© Foto : Marko DjokovicBeogradska filharmonija\n© Foto : Marko Djokovic\nBeogradska filharmonija pokreće svoj prvi festival, koji će se od 2. do 13. februara obuhvatiti 10 nastupa raznih ansambala u filharmonijskoj sali pod upravom šefa-dirigenta Gabrijela Felca.\nFilharmonija će ponovo biti na okupu, a pored orkestra publika će moći da čuje i filharmoničare okupljene u kamernim sastavima.\n„Uz 'Muziku svuda', odnosno koncept slušanja snimljenih nastupa Beogradske filharmonije u ambijentima koji su sasvim drugačiji od koncertne dvorane (prodavnice, čekaonice, poslovnice, zgrade, vozila), koji se nastavlja i u 2021, Filharmonija započinje drugo poluvreme svoje koncertne sezone upravo festivalski, jer na taj način objedinjujemo sve one programe koji su bili 'na čekanju', kaže za Sputnjik direktor Beogradske filharmonije Ivan Tasovac.\nKreativnost i u ad hok planiranju\nTasovac ističe da Gabrijel Felc i pored teških prilika u Nemačkoj, jedva čeka da stigne u Srbiju da bi „cela porodica bila na okupu, doduše u smanjenom sastavu, kao i do sada“.\n„Potrebno je mnogo više energije dok ste na pauzi da zadržite formu i održavate kontakt sa publikom nego prilikom priprema programa i koncerata. Mi smo se spremili za ovaj nesigurni scenario kada je kontinuitet koncertne sezone u pitanju i shvatili da moramo da pokažemo kreativnost i u ad hok planiranju što nikada nismo činili u vremenu pre korone“, napominje naš sagovornik i naglašava da ne može korona toliko da ograniči broj ljudi u sali koliko koncerata može Filharmonija da odsvira za svoju publiku.\nMendelson, Stravinski, Maler\nGabrijel Felc priprema sa orkestrom dva programa koja će biti izvedena u šest termina.\nPrvo će to biti „Veče Mendelsona“ (4 - 6. februara), a dela Stravinskog, Malera i Šuberta zatvoriće festival (11 - 13. februara).\nPublika će imati priliku da čuje i neobični duet harfe i oboe u delima francuskih impresionista (2. februar), zatim kombinaciju duvača i gudača u kompozicijama Betovena i Šostakoviča (3. februar), klavirski trio sa violinom i violončelom Bramsa i Mendelsona (9. februar) i gudački kvartet uz muziku Betovena i Mocarta (10. februar).\n© Foto : Marko DjokovicIvan Tasovac\n„Veoma smo zahvalni publici na ogromnom strpljenju i podršci, jer u potpunosti imaju u vidu koliko je ovaj period težak za muzičare i orkestar. Zato smo napravili program ovog festivala poznavajući ukus naše publike uz biranje onog repertoara koji je koristan za orkestar i prezentaciju brojnih filharmoničara u kamernim sastavima koji će demonstrirati svoje individualno umeće“, kaže Tasovac.\nDirektor Beogradske filharmonije napominje da bi održao svoju top formu, orkestar mora stalno da trenira, a kada to nije moguće, mora da se snalazi.\n„Način na koji se 'snalazite' pokazuje nivo na kome ste i gde želite da idete dalje. Mi se nadamo da će nas ovaj festival odvesti u ambicioznom pravcu, kako smo uvek radili, i da ćemo jednom zaista imati festival koji će biti tačka susreta celog sveta“, naglašava Ivan Tasovac.\nPikolo flauta: Otkrijte sve čari malog, ali moćnog instrumenta\nIznenadni koncert Beogradske filharmonije na ulici /video, foto/


Test ličnosti: Šta je prvo što ste videli na slici? - Mirjana Markovic\nSlika je sastavljena iz delova, a svaki deo sa sobom nosi neku vrstu testa. Pogledajte definiciju vaše ličnosti u zavisnosti od toga šta ste od ovih delova slike prvo videli:\nUkoliko ste prvo na slici videli lice osobe – to znači da ste vi osoba koja uvek gleda širu sliku, a kada je potrebno da donesete neku odluku drugima delujete prilično hladno i neempatično, što naravno uopšte nije istina. Vi ste jednostavno objektivni kada je to potrebno i uvek razmišljate nekoliko koraka unapred. Osim toga, vama je cilj uvek pred očima i jasno znate šta želite u životu.\nMana: Baš zato što ste skloni da uvek gledate širu sliku – zaboravljate da obratite pažnju na sitnice koje čine život. Osim toga, često ne umete ni da se opustite.\nAko ste na prvi pogled odmah uočili čoveka koji sedi ispod drveta i čita knjigu – to pokazuje da ste vi osoba koja je uvek fokusirana na suštinu, bez obzira da li je neki problem u pitanju ili nešto drugo. Međutim, često ste pesimistični i skloni da “od muve napravite medveda”, odnosno da pravite problem tamo gde ga nema. Srećom, dobro vam ide rešavanje problema i često ste baš vi ta osoba koja se super pokaže u kriznim situacijama jer se ne plašite sukoba i bolnih rešenja, kada je to potrebno.\nMana: Iako se fokusirate na suštinu, to ne radite kada su pozitivne stvari u pitanju – jer u svakoj situaciji vidite samo ono što je negativno.\nOsobe koje su prvi na slici videle jabuke predstavljaju nepopravljive optimiste. Za vas sreću predstavljaju i najmanje sitnice, a u krugu prijatelja predstavljate osobu u koju svi imaju poverenja i od koje traže savete.\nMana: Upravo zato što previše pažnje posvećujete detaljima, često ne možete da sagledate širu sliku, a iako ste dobri sa ljudima – niste baš sposobni da se izborite sa kriznim situacijama.


Stoltenberg: Novi početak za NATO i Srbiju\nGeneralni sekretar NATO-a, Jens Stoltenberg, na pres konferenciji u Beogradu, 20. novembra 2015.\nGeneralni sekretar NATO je tokom posete Beogradu izjavio da vazdušna kampanja 1999. nije bila uperena protiv naroda, već Miloševićevog režima, ističući da duboko žali zbog gubitka svakog nevinog života.\nDanas sam ovde u vezi novog početka odnosa NATO i Srbije - ovako je generalni sekretar NATO Jens Stoltenberg definisao svoj dolazak u Beograd i razgovor sa najvišim srpskim zvaničnicima.\nKfor je od danas ukinuo ograničenja koja su važila za delove vazdušnog prostora Srbije, uvedena 1999. godine, izjavio je tokom današnje posete Beogradu generalni sekretar NATO Jens Stoltenberg. Posle razgovora sa premijerom Srbije Aleksandrom Vučićem on je rekao da Kfor u potpunosti relaksira zonu bezbednosti, što je, po oceni Stoltenberga, konkretan izraz odnosa NATO i Srbije.\nGovoreći o vazdušnoj kampanji NATO 1999-te godine protiv Srbije, on je izjavio da ona nikada nije bila uperena protiv sprskog naroda, već se radilo o zaustavljanju neprihvatljivih radnji Miloševićevog režima. Intervencija NATO okončala je višegodišnje ratove na Balkanu, istakao je Stoltenberg:\n"Tokom vazdušne kampanje NATO, učinili smo svaki napor da sprečimo gubitak nevinih života. Svaki gubitak nevinog života 1999-te bila je tragedija i ja duboko žalim zbog toga. Izjavljujem saučešće porodicama na obe strane u konfliktu i svima koji su tada izgubili voljene."\nGeneralni sekretar NATO je rekao da je prisustvo Kfora na Kosovu veoma važno za stabilnost, ali i za dijalog Beograda i Prištine u Briselu.\nPremijer Srbije Aleksandar Vučić je rekao da je Srbija suverena i vojno neutralna zemlja, ali i da ima široki okvir za unapređenje saradnje sa NATO. Kako je rekao Vučić, to doprinosi i borbi protiv terorizma, podršci u migrantskoj krizi, očuvanju regionalne stabilnosti, ali i mnogo većoj bezbednosti i sigurnosti Srba na Kosovu. On je istakao da se Srbija nada da će Kfor što duže da ostane na Kosovu i Metohiji:\n"Ono što je za nas takođe važno je ponašanje NATO na Kosovu i Metohiji sa dva aspekta. Jedan je prisustvo Kfora, koje je jeste garant bezbesnosti i naših monaha, i garant očuvanja naših crkava i manastira južno od Ibra. Ali ono što je za nas takođe važno – NATO je garant za neprisustvo kosovskih snaga bezbednosti u četiri severnokosovske opštine. To je od ključnog značaja za Srbiju."


bebe : Južne vesti\nU leskovačkoj Bolnici preminula beba stara dva dana\n14:59, 19. 11. 2021.\nDa je beba stara svega dva dana preminula jutros u leskovačkoj Bolnici, potvrdio je za Južne vesti direktor Nebojša Dimitrijević, koji je dodao i da je naložena obdukcija, koja će pokazati uzrok smrti.\nNišlijka posvetila knjigu prevremeno rođenoj deci, kaže da mali divovi zaslužuju veću podršku okoline\n15:30, 17. 11. 2021.\nDa 17. novembar koji je posvećen malim divovima koji su rođeni pre vremena nije jedini datum kada bi trebalo da se priča o njima, kao i da je njim i njihovoj porodici potrebna veća podrška okoline, ističu mame prevremeno rođene dece. Jedna od njih je Nišlijka Jelena Pavlović koja je posvetila knjigu prevremeno rođenoj deci, a promociju je zakazala baš na ovaj dan kada će i pustiti balone sa Tvrđavskog mosta. Povodom Svetskog dana prevremeno rođene dece taj most će večeras svetleti u ljubičastoj boji.\nU Trgovištu i Surdulici ove godine rodiće se više beba nego prošle\n19:25, 29. 10. 2021.\nViše beba u odnosu na prošlu ove godine, rodiće se u Trgovištu i Surdulici, procena je čelnika tih opština na osnovu dosadašnjeg broja novorođenčadi i onih beba koje tek treba da dođu na svet. Pomoćnica ministra za brigu o porodici i demografiju Aleksandra Čamagić boravila je danas u tim opštinama i, kako je rekla, ta situacija nije slučaj u većini drugih mesta koje su obišli predstavnici Ministarstva.\nTrudnica iz okoline Vlasotinca se porodila u dvorištu porodične kuće, rodila zdravog dečaka\n16:59, 25. 8. 2021.\nU vlasotinačkom selu Boljare lekari i tehničari Hitne pomoći u dvorištu porodične kuće, uz pomoć lampi sa telefona i na nosilima, porodili su trudnicu Sanju Mladenović. Njoj je to bio četvrti porađaj, a juče je na svet donela zdravog dečaka.\nBeba preminula ubrzo nakon rođenja u pirotskoj Bolnici, naložena obdukcija\n16:51, 17. 8. 2021.\nU Opštoj bolnici Pirot u ponedeljak, 16. avgusta porodila se 21-godišnjakinja iz Belog Polja, a beba je ubrzo nakon rođenja preminula, prenose mediji. Dete je u lošem stanju odmah prebačeno u niški Klinički centar, a iz te ustanove kažu za Južne vesti da je beba primljena bez znakova života i da je naložena obdukcija.\n19:18, 12. 4. 2021.\nApelaciono tužilaštvo ispituje prijavu da su u krugu prokupačke Bolnice ranije nelegalno sahranjivane bebe\n08:58, 18. 3. 2021.\nMogućnost da u krugu i oko prokupačke Opšte bolnice postoje bar dva nelegalna groblja u kojima su sahranjivane umrle bebe informacija je iz Komisije za prikupljanje činjenica o statusu novorođene dece za koju se sumnja da su nestala i razmotriće je Apelaciono tužilaštvo u Nišu. Ovu Komisiju obrazovala je Vlada nakon sumnji brojnih roditelja da su im bebe nestale u porodilištima širom Srbije.\nRoditelji svih beba rođenih u 2021. godini dobiće besplatno auto-sedišta, rekao je Saša Mladenović, šef Odeljenja za društvene delatnosti i dodao da je Grad za ovu namenu iz budžeta izdvojio 10 miliona dinara.\nGrad Niš ubuduće roditeljima daje 12.000 dinara umesto paketa za novorođenu bebu\n10:31, 23. 2. 2021.\nKako bi kupili ono što žele, a ne šta im se nametne u paketima za novorođene bebe, roditeljima koji dobiju bebu Grad Niš će ubuduće umesto tih paketa davati oko 12.000 dinara, kaže zamenica gradonačelnice Niša Dušica Davidović.\n15:36, 22. 2. 2021.\nDa se rađa manje dece nego ranije u Nišu i da demografska situacija nije najsjajnija, navela je gradonačelnica Niša Dragana Sotirovski nakon sastanka sa ministrom za brigu o porodici i demografiju Ratkom Dmitrovićem. Ministar je istakao da se na rešenju demografskog problema mora raditi dugoročno, strateški i generacijski, te da ne treba da se dogodi da veliki gradovi “usisavaju” male varoši i sela.\nKonkurs "Priče iz kolevke" za roditelje dece uzrasta do godinu dana\n09:02, 22. 1. 2021.\nMladi roditelji koji žele da dobiju kolica za bebu, prenosivi krevetac, šetalicu ili buster mogu učestvovati na nagradnom konkursu “Priče iz kolevke”, a za učešće je potrebno da opišu njima drag i zanimljiv događaj na jednoj A4 strani i pošalju ga kao poruku Fejsbuk stranici Rotarakt kluba Niš - Konstantin Velik ili na mejl ovog kluba. Konkurs je otvoren do 30. januara, a pobednici će biti objavljeni 5. februara.


Blic - Košarka - Svetionik.com\nBlic - Košarka\nVesti sa Blic - Košarka\nDodaj u bookmarks Ne prikazuj Blic - Košarka\nBlic - Košarka 1 mesto · 22.06.2021 21:50\nAleksandar Džikić novi je trener košrakasa Budućnosti, saopštio je danas klub iz Podgorice. Pročitaj više\nBlic - Košarka 2 mesto · 22.06.2021 18:29\nKošarkaška reprezentacija Srbije u sredu od 20 sati igra protiv Meksika u sklopu priprema za predstojeći Olimpijski kvalifikacioni turnir, a utakmica se igra u dvorani „Aleksandar Nikolić”, koja će ovom prilikom moći da primi manje od 30 odsto od ukupnog kapaciteta. Pročitaj više\nBlic - Košarka 1 mesto · 16.06.2021 12:35\nNikola Jokić je rastužio Srbiju odlukom da ovog leta ne igra za reprezentaciju. Pročitaj više\nBlic - Košarka 1 mesto · 16.06.2021 10:13\nPodeli (1,101) Tweet\nBlic - Košarka 1 mesto · 14.06.2021 11:21\nNikola Jokić je zabrinuo navijače košarkaške reprezentacije Srbije nakon što je, na šokantan način, okončao NBA sezonu. Pročitaj više\nBlic - Košarka 1 mesto · 12.06.2021 13:33\nKošarkaši Crvene zvezde nakon pobede na svom terenu, nisu uspeli da u drugoj utakmici finalne serije Superlige savladaju Megu, pa ćemo novog šampiona dobiti posle majstorice. Pročitaj više\nOKRENULI MU LEĐA Đordi Bertomeu gleda i ne veruje! Svi klubovi Evrolige se dogovorili i uručili mu OTKAZ!\nBlic - Košarka 2 mesto · 11.06.2021 15:40\nĐordi Bertomeu, prvi čovek Evrolige, dobio je otkaz u Upravnom odboru tog takmičenja. Pročitaj više\nBlic - Košarka 1 mesto · 09.06.2021 18:50\nNikola Jokić je postao prvi Srbin koji je dobio MVP priznanje u NBA ligi, tek treći Evropljanin i prvi čovek kome je to uspelo sa 41. mesta na draftu. Pročitaj više\nBlic - Košarka 2 mesto · 09.06.2021 11:30\nNikola Jokić je najkorisniji košarkaš NBA lige, a na korak je i da postane najplaćeniji igrač u istoriji košarke! Pročitaj više\nBlic - Košarka 3 mesto · 08.06.2021 21:23\nKošarkaš Dalasa Luka Dončić potvrdio je da će igrati za reprezentaciju Slovenije na kvalifikacionom turniru za Olimpijske igre u Tokiju. Pročitaj više\nBlic - Košarka 2 mesto · 08.06.2021 08:11\nPočelo je dobro, tokom treće četvrtine Nagetsi su u Finiksu vodili sa “plus 10”, a onda je usledio “prekid filma” i totalni preokret. Pročitaj više\nBlic - Košarka 3 mesto · 07.06.2021 23:25\nKošarkaši Efesa krunisali su blistavu sezonu osvajanjem još jednog trofeja, i to domaćeg. Pročitaj više\nBlic - Košarka 3 mesto · 07.06.2021 18:14\nDanas se navršava 28 godina od pogibije jednog od najboljih evropskih košarkaša. Pročitaj više\nBlic - Košarka · 07.06.2021 15:00\nKori Volden, bek Crvene zvezde, stisnuo je zube posle povrede leđa i odigrao tri finalna meča ABA lige protiv Budućnosti. Posle osvajanje regionalne titule crveno-belih, Amerikanac je želeo sa saigračima da nastavi i u plej-ofu domaćeg šampionata. Pročitaj više\nBlic - Košarka · 07.06.2021 11:29\nPre pet godina košarkašice Srbije su oduševile naciju borbenošću i snagom duha. Postale su heroine nacije kada su na Olimpijskim igrama u Riju osvojile bronzanu medalju. Niko to od njih nije očekivao, bile su debitantkinje, otišle su bez bilo kakvog pritiska javnosti da nešto moraju da urade i zbog vere koje su pokazale, ali i zbog borbenog duha, postale su naše miljenice. Pročitaj više\nBlic - Košarka 1 mesto · 05.06.2021 21:21\nŽenska košarkaška reprezentacija Srbije odigrala je drugi pripremni duel protiv selekcije Rusije u novobeogradskoj Hali sportova Ranko Žeravica. Ovoga puta Ruskinje su slavile rezultatom 75:70 (21:26, 21:20, 11:17, 22:7). Pročitaj više\nBlic - Košarka 1 mesto · 04.06.2021 14:22\nŠta je tačno ovim hteo da kaže? Pročitaj više\nBlic - Košarka 2 mesto · 04.06.2021 12:47\nLebron Džejms je prvi put u istoriji poražen u prvom kolu plej-ofa, pošto je bolji od njegovih Lejkersa bio Finiks, koji je ukupnim rezultatom 4:2 prošao dalje, ali je posle toga šokirao sve Amerikance! Pročitaj više\nBlic - Košarka 3 mesto · 04.06.2021 08:36\nAktuelni branilac titule i dojučerašnji NBA šampion Los Anđeles Lejkersi eliminisani su u prvoj rundi plej-ofa, pošto su u šestoj utakmici serije poraženi od Finiksa Sansa i to na domaćem terenu rezultatom 113:100 (ukupno 4:2 u seriji). Pročitaj više\nBlic - Košarka 1 mesto · 31.05.2021 19:50\nKošarkaši Crvene zvezde su bez mnogo problema slavili u prvom duelu četvrtfinala plej-ofa Superlige Srbije protiv Zlatibora - 74:56 (29:12, 14:16, 19:14, 12:14). Pročitaj više\nBlic - Košarka 2 mesto · 31.05.2021 08:19\nBurno je protekla minula NBA noć. Pročitaj više\nBlic - Košarka 3 mesto · 30.05.2021 21:49\nAtlanta Hoksi su pobedili u četvrtoj utakmici četvrtfinala istočne konferencije NBA Njujork Nikse sa 113:96 i u seriji sada vode sa 3:1. Pročitaj više


Iskustvo Malte u procesu integracije u EU značajno za Crnu Goru - CdM\nIskustvo Malte u procesu integracije u EU značajno za Crnu Goru\nMediteransko nasljeđe koje u velikoj mjeri dijelimo uz obostranu želju i interes da se bilateralna saradnja dalje razvija u okvirima integrisane Evrope nastaviće da definišu prijateljske odnose Crne Gore i Malte, ocijenio je danas u Valeti ministar vanjskih poslova Srđan Darmanović.\nU okviru zvanične posjete Republici Malti Darmanović je razgovarao sa ministrom vanjskih poslova i promocije trgovine Republike Malte Karmelom Abelom.\nDarmanović je izrazio zahvalnost na kontinuiranoj podršci Malte našim reformskim i integracionim procesima i aktivnoj ulozi u promociji evropske perspektive Zapadnog Balkana.\n“Podrška prijateljskih zemalja, uz nedavnu poruku Evropske komisije da politika proširenja ostaje prioritet i da će se vrjednovati individualni napredak svake od zemalja, važan su podsticaj državama regiona na putu prema punopravnom članstvu u EU“, kazao je Darmanović, ukazavši na važnost saradnje u kontekstu prenošenja malteških iskustava u različitim segmentima pregovaračkog procesa.\nMinistar Abela je istakao da će Malta nastaviti da pruža punu podršku Crnoj Gori, te da je važno da fokus bude na kvalitetu sprovođenja reformi, ocijenivši da, na liniji do sada ostvarenih rezultata, naša zemlja stoji čvrsto na poziciji lidera u regionu.\nKonstatovano je da postoji potencijal za intezivniju saradnju dvije države u brojnim oblastima, posebno energetici, turizmu, poljoprivredi, zdravstvu i obrazovanju.\nPored susreta sa domaćinom, Darmanović je razgovarao i sa predsjednikom parlamenta Republike Malte Anđelom Faruđom.\nTokom sastanka je ocijenjeno da sveukupno dobrim bilateralnim odnosima doprinosi i sve intenzivnija parlamentarna saradnja te da treba raditi na snažnijem institucionalnom povezivanju i prenosu iskustava na planu legislative, imajući u vidu da je proces integracije pravne tekovine Evropske unije u nacionalno zakonodavstvo posebno izazovan za male administracije.\nFaruđa je izrazio zadovoljstvo što je nedavno u crnogorskom parlamentu formirana grupa prijateljstva sa Republikom Maltom istakavši da vjeruje da će i aktivnosti u tom formatu dodatno pospješiti dalji razvoj bilateralnih odnosa.\nDarmanović je u Valeti razgovarao i sa minstrom energetike i vodoprivrede Republike Malte Džoom Micijem.\nSagovornici su pozdravili uspješnu realizaciju projekta izgradnje vjetroelektrane – lokalitet Možura sa kompanijom „Enemalta“, uz ocjenu da ova investicija predstavlja podstrek za nova ulaganja i jačanje saradnje u drugim oblastima.\nŠef crnogorske diplomatije se tokom posjete Malti susreo i sa predsjednikom Odbora za vanjske i evropske poslove Parlamenta Edvardom Zamitom Luisom.\nNa sastanku je ocijenjeno da jačanje parlamentarne dimenzije bilateralnih odnosa može pomoći Crnoj Gori u finalnoj fazi procesa pridruživanja EU, koje zahtijeva značajno unaprjeđenje funkcionalnosti i efikasnosti državne administracije.\nTagoviEvropska unija EU Malta srđan darmanović


RTS :: Veća pomoć za male privrednike\nEkonomija Veća pomoć za male privrednike\nponedeljak, 07. dec 2015, 08:27 -> 09:00\nVeća pomoć za male privrednike\nMinistarstvo privrede će i u narednoj godini pomagati razvoj malih i srednjih preduzeća. Budžet za ovu namenu je u odnosu na 2015 dupliran i iznosi 500 miliona dinara, rekla je za RTS pomoćnica ministra privrede Katrina Obradović Jovanović.\nNajvažnija mera je podrška daljem razvoju malih i srednjih preduzeća u Srbiji. Uz pomoć ovog programa malim preduzetnicima je pre svega omogućeno da lakše dođu do proizvodnih sredstava, rekla je gostujući u Dnevniku RTS Katarina Obradović Jovanović.\nKonkurs je otvoren još ove nedelje.\nPrivrednici ne mogu direktno da apliciraju za sredstva iz ovog fonda ali mogu preko Ministarstva privrede ili Privredne komore Srbije da dođu do povoljnijih kredita, objasnila je Katarina Obradović Jovanović.\n(ponedeljak, 07. dec 2015, 10:10) - anonymous [neregistrovani]